121. zk., 2017ko ekainaren 27a, asteartea\nPDF (277 KB - 10 orri.)\nAGINDUA, 2017ko ekainaren 22koa, Kultura eta Hizkuntza Politikako sailburuarena, 2017. urtean Euskadiko Irakurketa Publikoko Sareko liburutegietako liburu-funtsak berritu edo/eta handitzeko diru-laguntzak emateko modua arautzen eta horretarako deia egiten duena.\nHoriez gain, Kultura eta Hizkuntza Politika Sailaren egitura organikoa eta funtzionala ezartzen dituen apirilaren 11ko 82/2017 Dekretuaren arabera, Liburutegi Zerbitzuaren eskumena da Euskadiko Liburutegien Sistema Nazionalari dagozkion egitekoak garatu eta gauzatzea.\nAraudi horrekin bat etorriz, Eusko Jaurlaritzak, Euskadiko Irakurketa Sare Publikoaren barruan dauden liburutegietako titularrekin batera, bere gain hartu du liburutegi horiek funtsez hornitzeko ardura, Euskal Autonomia Erkidegoaren barruan erabiltzaileen beharrei behar bezala erantzuteko, betiere.\nAgindu hau, halaber, sailaren 2017. urterako Diru-laguntzen Plan Estrategikoaren barruan sartzen da. Kultura eta Hizkuntza Politikako sailburuak onartu du plan hori, eta sailaren web-orrian dago argitaratuta, www.euskadi.eus helbidean.\nAgindu honen xedea da Euskadiko Irakurketa Publikoko Sareko liburutegietako liburu-funtsak hornitu edo/eta berritzeko diru-laguntzak emateko modua arautzea 2017ko ekitaldirako.\n1.– Agindu honen bidez araututako diru-laguntzetarako 670.000.00 euro erabiliko dira, gehienez.\na) 50.000.00 euro, gehienez, liburutegi sortu berrietarako diren funts-sortetarako.\nb) 620.000.00 euro, lehendik dauden liburu-funtsak berritzeko.\n3.– Liburutegi sortu berrietarako diren funts-sortetarako zenbatekoa agortzen ez bada, lehendik dauden liburu-funtsak berritzeko erabiliko da diru hori edo soberakina.\n2.– Honako egoitza elektroniko honetan zehazten da nola izapidetu eskabideak, erantzukizunpeko adierazpenak eta gainerako ereduak: https://www.euskadi.eus/diru_laguntza/-/2015/funtsak/eu.\n3.– Eskaeraren osteko izapideak helbide honetan egingo dira: https://www.euskadi.net/nirekudeaketak\n1.– Agindu honetan ezarritako diru-laguntzen onuradun izan daitezke liburutegi publikoen titular diren Euskal Autonomia Erkidegoko udalak, toki-erakunde eskudunak eta udal-liburutegi publikoen arloko zereginak esleituta dituzten Euskal Autonomia Erkidegoko udal-erakundeak.\n2.– Ezingo dute diru-laguntzarik eskatu laguntza publikoak lortzeko zigor administratibo edo penalen bat duten erakundeek, ezta horretarako gaitasuna kentzen dien legezko debekuren bat dutenek ere.\nHalaber, ezingo dute agindu honetako diru-laguntzarik eskatu, kasuan kasuko zigorrak ezarritako epean, sexu-bereizkeria dela-eta zigor administratibo edo penalik duten pertsona juridikoek, ezta Emakumeen eta Gizonen Berdintasunerako otsailaren 18ko 4/2005 Legearen indarrez jarritako isunen ondorioz debekua dutenek ere.\n3.– Diru-laguntzak eta laguntzak esleitzeko eta, hala behar bada, ordaintzeko, ezinbestekoa izango da itzulketa edo zehapen prozedura oro amaituta egotea; zehazki, Euskal Autonomia Erkidegoko Administrazio Orokorrak edo horko erakunde autonomoek emandako izaera bereko laguntza edo diru-laguntzengatik hasitakoak eta artean izapidetzen ari direnak.\n4.– Zerga-betebeharrak edo Gizarte Segurantzarekikoak beteta izatea, Diru-laguntzei buruzko azaroaren 17ko 38/2003 Lege Orokorraren 13.2 artikuluko e) hizkian jasota dagoen bezala, eta diru-laguntzak itzultzeko betebeharrak ere ordainduta izatea, aipatutako legearen 13.2 artikuluko g) hizkian jasotakoaren eta, oro har, Diru-laguntzei buruzko Lege Orokorraren 13. artikuluaren arabera.\n5.– Ezingo dira onuradun izan Euskal Autonomia Erkidegoko Administrazio Orokorrarekin diru-laguntzak itzultzeko betebeharrak bete gabe dituzten erakundeak.\nEskakizun hauek ere nahitaez bete behar dira:\n1.– Liburutegi sortu berrietarako funts-sortak erosteko diru-laguntzetarako:\na) Erakunde eskatzaileak 2017ko aurrekontuetan partida ekonomiko bat izatea edo 2016koetan izan izana liburutegi sortu berria(k) liburuz hornitzeko, edo 2017an diru-ekarpen hori egiteko konpromisoa hartzea. Agindu honen 11. artikuluaren arabera bere biztanle-taldeari dagokion kopuruaren 2/3 adinakoa izango da gutxieneko kantitatea.\nc) Liburutegi horiek 2016ko urtarrilaren 1a eta agindu honetan eskabideak aurkezteko ezarritako azken egunaren artean sortuak izatea, Euskal Autonomia Erkidegoko Administrazio Orokorraren eskutik helburu horretarako beste inolako diru-laguntzarik jaso ez badute, betiere.\na) Entitate eskatzaileak 2017ko aurrekontuetan partida ekonomiko propio bat izatea liburu-funtsak berritzeko, edo 2017an diru-ekarpen hori egiteko konpromisoa hartzea. Agindu honen 11. artikuluaren arabera bere biztanle-taldeari dagokion kopuruaren 2/3 adinakoa izango da gutxieneko kantitatea.\n5. artikulua.– Jarduera eta gastu diruz lagungarriak.\nDiruz lagundu ahal izango dira liburuak, aldizkako argitalpenak, soinu-materialak eta ikus-entzunezkoak erostea, eta Euskadiko Irakurketa Publikoko Sareko liburutegietako liburu-funtsen katalogokoak izatera pasako dira.\n1.– Liburutegi sortu berrietarako diren funts-sortak eskuratzeko.\nGastu diruz lagungarriak Diru-laguntzei buruzko azaroaren 17ko 38/2003 Lege Orokorraren 31. artikuluan ezarritakora egokituko dira. Zehazki, egindako gastutzat hartuko dira justifikatzeko epea amaitu aurretik egiazki ordaindu direnak. Halaber, gastu diruz lagungarriaren zenbatekoa Sektore Publikoko Kontratuei buruzko urriaren 30eko 30/2007 Legean kontratu txikirako ezarritako zenbatekoak baino handiagoa denean, onuradunak hornitzaile desberdinen gutxienez hiru eskaintza eskatu beharko ditu ondasuna entregatzeko konpromisoa hartu aurretik.\nDiru-laguntzei buruzko azaroaren 17ko 38/2003 Lege Orokorraren 29.2 artikuluan xedatutakoarekin bat, diru-laguntza jaso duen jardueraren % 100 arte azpikontratatu ahal izango du onuradunak.\n6. artikulua.– Erakunde eskatzaileen betebeharrak eta eskakizunak egiaztatzea.\n1.– Erakunde eskatzaileek eskabideetan beren-beregi adierazi ahal izango dute baimena ematen diotela organo kudeatzaileari datu edo agiri guztiak eskuratu edo egiaztatzeko, Administrazio Publikoak dituen egiaztatze-, kontrolatze- eta ikuskatze-ahalmenei kalterik egin gabe, betiere.\n– Helburu bererako beste edozein administrazio edo erakunde publiko nahiz pribatuk emandako diru-laguntzak, laguntzak, dirua edo baliabideak eskatuz gero eta, hala badagokio, eskuratuz gero, horren berri ematea.\n– Diru-laguntza publikoak eskuratu ahal izateko zigor penal edo administratiboren baten edo horretarako ezgaitzen duen lege-debekuren baten eraginpean ez egotea, ezta sexu-bazterkeriagatik zigortuta ere, Emakumeen eta Gizonen Berdintasunerako otsailaren 18ko 4/2005 Legean xedatutakoaren arabera.\n– Halaber, erakunde eskatzaileak adierazi behar du egiazkoak direla eskaeran eta harekin batera aurkeztutako agirietan agertzen diren datuak eta betetzen dituela diru-laguntza jasotzeko indarrean dagoen araudian ezarritako betekizunak.\n3.– Eskabidea legez eratutako toki-erakundeek edo liburutegi publikoen arloan eskumena dutenek egiten badute, beren helburuen artean liburutegi publikoaren zerbitzua edo eskumena elkarrekin kudeatzea dagoela egiaztatu beharko dute agirien bidez.\nEusko Jaurlaritzak lehendik baldin badauka agiri hori, eskatzaileak ez du zertan berriro aurkeztu, baina zer prozeduratan eta zer organori aurkeztu zion adierazi beharko du.\n7. artikulua.– Eskabideak eta formularioak aurkeztea.\na) Agindu honetan jasotako diru-laguntzen eskabideak aurkezteko epea hilabetekoa izango da, agindua Euskal Herriko Agintaritzaren Aldizkarian argitaratu eta biharamunetik hasita.\nEntitate eskatzaileek eskabidea eta agiriak euskaraz edo gaztelaniaz aurkez ditzakete, nahi duten eran. Halaber, erakunde eskatzaileak aukeratzen duen hizkuntza erabiliko da prozedura osoan, Euskararen Erabilera Normalizatzeko azaroaren 24ko 10/1982 Oinarrizko Legeko 5.2.a) eta 6.1 artikuluek xedatzen duten moduan.\n8. artikulua.– Laguntzak kudeatzeko organoa.\nErakunde eskatzaileren batek eskabidea presentzialki aurkezten badu ere, zuzenketak aurkezpen elektronikoaren bidez egiteko eskatuko zaio. Horretarako, zuzenketa egin zeneko eguna hartuko da eskabidearen aurkezpen-eguntzat.\nKultura Ondarearen Zuzendaritzari dagokio aurkeztutako eskabideak aztertu eta ebaluatzea. Era berean, zuzendaritza horrek osatuko du ebazpen-proposamena, eta, ondoren, Kulturako sailburuordeari igorriko dio. Proposamen horretan zehaztuko dira, hala badagokio, erakunde onuradun bakoitzari egokitutako diru-kopurua eta emandako diru-laguntzak modu egokian erabiliko direla ziurtatzeko ongi iritzitako baldintza guztiak.\n11. artikulua.– Diru-laguntzen zenbatekoa zehazteko prozesua eta zenbatekoen mugak.\n1.– Liburutegi sortu berrietarako funts-sortak eskuratzeko diru-laguntzaren zenbatekoa finkatzea.\nLiburutegi sortu berrien funts-sortei dagokien lerroan hasiko da banaketa, eta ondoren azaltzen diren zenbatekoak esleituko dira, biztanleria-irizpidearekin landutako taldeen inguruan, hemen ezarri bezala:\nBiztanleria:\tZenbatekoa (euroak)\n1etik 250era: 3.000,00\n251etik 500era: 4.000,00\n501etik 750era: 5.000,00\n751etik 1.000ra: 6.000,00\n1.001etik 1.500era: 7.000,00\n1.501etik 2.000ra: 8.000,00\n2.001etik 2.500era: 9.000,00\n2.501etik 3.000ra: 10.000,00\n3.001etik 4.000ra: 11.000,00\n4.001etik 5.000ra: 12.000,00\n5.001etik 7.500era: 13.000,00\n7.501etik 10.000ra: 14.000,00\n10.001etik gora: 15.000,00.\nBiztanleen kopuruak ez die nahitaez erakunde onuradunaren udalerriko biztanle guztiei erreferentzia egiten, baizik eta diruz lagundu nahi d(ir)en liburutegi(ar)en eragin-eremuko biztanleei.\nAgindu honen 2.2.a) artikuluan adierazitako zenbatekoa nahikoa bada horrela kalkulatutako zenbatekoak ordaintzeko, kopuru horien arabera banatuko dira diru-laguntzak, eta, soberakinik geratzen bada, funts bibliografikoak berritzeko laguntzetara bideratuko da.\nKalkulatutako kopuruen batura orokorrak banatzeko dagoen zuzkidura gainditzen bada, kopuru horien zenbatekoa proportzionalki murriztuko da, laguntzen bolumen osoak zuzkidura horrekin bat egin arte.\n2.– Ondoren banatuko da liburutegiko funtsak berritzera bideratutako diru-laguntzen lerroari dagokion zuzkidura.\na) Dauden diru-baliabideak agindu honetan ezarritako eskakizun eta baldintza guztiak betetzen dituzten erakunde eskatzaileen artean banatuko dira.\nb) Eskatzaile bakoitzari eman beharreko kopuru zehatza zehazteko, biztanleria-irizpidea aplikatuko da.\nc) Banatu beharreko diru-kopurua zehazteko, honako irizpide hau erabiliko da:\nBiztanleria-irizpidea: erakunde onuradunaren udalerriak zenbat biztanle dituen hartuko da kontuan. Horretarako, biztanleen araberako multzoak egongo dira, eta indize homologatu batzuk eta indize zuzentzaile batzuk aplikatuko zaizkie; zenbat eta biztanle gutxiago izan onuradunek, hainbat eta handiagoak izango dira indize zuzentzaileak.\n– Biztanleria homologatua (P)\nHerri guztiak biztanle-kopuruaren arabera sailkatzen dira, eta, horrela, herrien P balore homologatua lortzen, sailkapen honen arabera:\n0tik 1.000ra: 1.000\n1.001etik 2.000ra: 2.000\n2.001etik 3.000ra: 3.000\n3.001etik 4.000ra: 4.000\n4.001etik 5.000ra: 5.000\n5.001etik 10.000ra: 10.000\n10.001etik 15.000ra: 15.000\n15.001etik 20.000ra: 20.000\n20.001etik 25.000ra: 25.000\n25.001etik 50.000ra: 30.000\n30.001etik 40.000ra: 40.000\n40.001etik 50.000ra: 50.000\n50.001etik 60.000ra: 60.000\n60.001etik 70.000ra: 70.000\n70.001etik 80.000ra: 80.000\n80.001etik 90.000ra: 90.000\n90.001etik 100.000ra: 100.000\n100.001etik 125.000ra: 125.000\n125.001etik 150.000ra: 150.000\n– Indize zuzentzailea (IZ)\n0tik 3.000ra: 1,6\n3.001etik 5.000ra: 1,4\n5.001etik 30.000ra: 1,2\n30.001etik 100.000ra: 1\n100.001etik aurrera: 0,8.\n• DK: agindu honetara bideratutako baliabide ekonomikoak, liburu-funtsak berritzera bideratutakoak, gehi, hala badagokio, liburutegi sortu berrientzako zuzkiduratik agortu gabeak.\n• B: onuradun bakoitzari dagokion balorea, hau da, eskatzaile bakoitzaren P eta IZ faktoreen biderkadura.\n• BB: onuradun guztien B baloreen batuketa.\nFormula hori aplikatzetik ateratzen den kopurua izango da diru-laguntzaren gehieneko muga, eta, gainera, ezin izango da inola ere izan erakunde eskatzaileak xede honetarako bideratutako baliabide propioen % 150 baino handiagoa izan, ezta 150.000,00 euro baino handiagoa ere. Beraz, ondoren aurreikusitako irizpideen arabera kalkulatutako hasierako zenbatekoa handiagoa bada adierazitako muga horiek baino, baimendutako mugetaraino murriztuko da kopuru hori.\n3.– Azken diru-laguntza ez da inolaz ere egindako gastu guztiaren % 60 baino handiagoa izango. Diru-laguntza justifikatzeko eta likidatzeko agirietan ikusten bada baldintza hori ez dela betetzen, diru-laguntza murriztuko da behar den heineraino.\n12. artikulua.– Bateragarritasunak.\nDeialdi honetan aurreikusitako diru-laguntzak bateragarriak dira beste erakunde publiko edo pribaturen batek helburu bererako emandako diru-laguntza, laguntza, sarrera edo baliabideekin, baldin eta gainfinantzaketarik gertatzen ez bada. Halakorik gertatuz gero, emandako diru-laguntza dagokion gehienezko mugaraino murriztuko da.\n13. artikulua.– Ebazpenak, errekurtsoak, ebazteko eta jakinarazteko epeak, jakinarazpen-modua eta publizitate-prozedura.\n1.– Kulturako sailburuordeari dagokio, Kultura Ondarearen Zuzendaritzak egindako ebazpen-proposamena ikusita, deialdi honetan liburu-funtsak eskuratu eta berritzeko eskatutako diru-laguntzei buruzko ebazpenak ematea. Ebazpen horietan honako informazio hau adieraziko da: eskatutako diru-laguntza ematea, ukatzea eta, hala badagokio, ez onartzea; ematen bada, erakunde onuradunaren izen soziala eta emandako diru-laguntzaren zenbatekoa. Ukatutakoen kasuan, eskatzaileen izena edo izen soziala eta ukoa arrazoitzen duten zergatiak azalduko dira.\n3.– Aurreko paragrafoan aipatzen den ebazpenak ez du administrazio-bidea agortzen, eta, beraren aurka, gora jotzeko errekurtsoa aurkeztu ahal izango diote interesdunek Kultura eta Hizkuntza Politikako sailburuari, hilabeteko epean jakinarazpena egin eta biharamunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluei jarraikiz.\n4.– Prozedura ebazteko eta ebazpena pertsona interesdunei jakinarazteko gehieneko epea sei hilekoa izango da, deialdiaren agindua argitaratu eta biharamunetik aurrera; epea igaro eta ebazpenik jakinarazi ez bada, diru-laguntzaren eskabidea ezetsi egin dela ulertu beharko dute interesdunek, Administrazio Publikoen Administrazio Prozedura Erkidearen urriaren 1eko 39/2015 Legearen 25.1.a) artikuluan xedatutako ondorioetarako.\n5.– Aurreko paragrafoan esandakoa gorabehera, agindu honen 9. artikuluan xedatutakoa aplikatu behar bada, ebazpena emateko epea eten egingo da izapide horrek eskatzen duen bezainbat denboraz, jakinarazpena jaso eta horri erantzuteko epearen arabera.\nd) Laguntza eman duen erakundeak egiten dituen egiaztapenen mende eta Kontrol Ekonomikoko Bulegoak burutzen duen ikuskaritzaren mende egotea, Euskal Autonomia Erkidegoko aurrekontu orokorren kontura eskuratzen diren laguntza edo diru-laguntzei dagokienez, eta, gainera, Herri Kontuen Euskal Epaitegiaren araudi bereziko neurrien mende ere egotea.\ng) Beste erakunde publiko zein pribatu batzuei xede berarekin diru-laguntzarik eskatu bazaie eta agindu honetan arautzen diren diru-laguntzetarako eskabidea egiteko unean erabakitzeke bazeuden edo haien egoeraren berririk ez bazen, laguntza horien egoera zein den adieraztea.\nj) Oro har, Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 50.2 artikuluan (azaroaren 11ko 1/1997 Legegintzako Dekretuaren bidez onartua) eta Diru-laguntzei buruzko azaroaren 17ko 38/2003 Lege Orokorraren 14. artikuluan jasotakoak.\nk) Laguntza hauek jasotzen dituen onuraduna behartuta dago liburutegi informatizatuetako katalogoak Kultura eta Hizkuntza Politika Sailaren esku jartzera, Euskadiko Katalogo Kolektiboan (Bilgunea) sar daitezen eta, horrela, herritarrek bertan eskuragarri dauden funtsen berri izan dezaten.\n15. artikulua.– Justifikazioa, likidazioa eta ordainketa.\n2.– 2018ko urtarrilaren 15a baino lehen aurkeztu behar dira diru-laguntza justifikatzeko agiriak.\n3.– Dena den, Diru-laguntzen Lege Orokorraren 30. artikuluan xedatutakoa aplikatuko da.\n4.– Diru-laguntzak justifikatzeko agirien artean, kontu-hartzailearen edo, hala badagokio, idazkari kontu-hartzailearen egiaztagiria aurkeztu beharko da, eta honako informazio hau jaso beharko da egiaztagiri horretan: egindako gastuak eta, halakorik balego, helburu bererako jasotako diru-laguntza, laguntza, sarrera edo baliabideen zerrenda. Helbide honetan dago eskura egiaztagiri horren eredua: https://www.euskadi.eus/diru_laguntza/-/2015/funtsak/eu\nAurkeztutako agiriak jaso eta aztertuta edo epe hori igarota, Kultura Ondarearen Zuzendaritzak aginduko du diru-laguntza ordaintzea, eta, hala behar denetan, minorazio bat egitea, likidatzeko ebazpen-proposamena egingo dio Kulturako sailburuordeari, zeinari baitagokio ebazpena ematea bi hilabeteko epean justifikazioak aurkezteko epea amaitu eta biharamunetik aurrera.\nd) Diru-laguntzen arloan aplikatu daitekeen beste xedapen batek orokorrean ezarritako beste edozein betebehar ez betetzea; batik bat, Diru Laguntzen azaroaren 17ko 38/2003 Lege Orokorraren 37. artikuluan xedatutakoak.\nDatu Pertsonalak Babesteari buruzko abenduaren 13ko 15/1999 Lege Organikoarekin eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legearekin bat etorriz, Eusko Jaurlaritzako Kultura eta Hizkuntza Politika Saileko Kultura Ondarearen Zuzendaritzak jakinarazten dizu emandako zure datuak eta diru-laguntzen deialdi honetako eskabidean eta fitxategietan agertzen direnak Hezkuntza, Hizkuntza Politika eta Kulturako sailburuaren 2015eko abenduaren 2ko Aginduaren bidez araututako Kultura Ondarearen Laguntzak eta Diru-laguntzak izeneko fitxategi batean sartuko ditugula. Agindu horren bidez, datu pertsonalen fitxategiak arautzen dira. Fitxategi horren helburua da diru-laguntzen deialdi hau eta horrekin zerikusia duten bestelako administrazio-prozedura edo -espedienteak kudeatzea. Datuak Babesteko Euskal Bulegoari aurretik eman zaio fitxategi horren berri, eta baditu datuen segurtasun osoa bermatzeko beharrezko diren segurtasun-neurriak; datu horiek ez zaizkie hirugarrenei jakinaraziko, legez agindutako kasuetan izan ezik.\nDatu pertsonalak babesteari buruzko arautegiarekin bat etorrita, datu horiek eskuratzeko, ezabatzeko, zuzentzeko eta horien aurka egiteko aukera dute interesdunek, halaxe onartzen baitu beren-beregi Datu Pertsonalak Babesteko Legeak. Horretarako, Eusko Jaurlaritzaren Kultura eta Hizkuntza Politika Saileko Zerbitzu Zuzendaritzara jo beharko dute (Donostia kalea 1, 01010 Vitoria-Gasteiz).\nAgindu honek administrazio-bideari amaiera ematen dio, eta, beraren aurka, aukerako berraztertzeko errekurtsoa aurkez diezaiokete interesdunek Kultura eta Hizkuntza Politikako sailburuari hilabeteko epean, agindua argitaratu eta biharamunetik aurrera; bestela, administrazioarekiko auzi-errekurtsoa Euskal Autonomia Erkidegoko Auzitegi Nagusian, Administrazioarekiko Auzien Salan bi hileko epean, agindua argitaratu eta biharamunetik aurrera.\nVitoria-Gasteiz, 2017ko ekainaren 22a.


Sortzaile berriek daborduko eska dezakete Durangoko Azokaren beka - Uribe-kosta - Hiruka.eus\nSortzaile berriek daborduko eska dezakete Durangoko Azokaren beka\nHiruka.eus 2018-07-10 14:21\nArantza Atutxa Gerediagako kudeatzailea eta Aitziber Irigoras Durangoko alkatea, aurkezpenean. ©\nDurangoko Azokaren DA! Sormen Beka aurkeztu dute gaur Gerediaga elkarteak eta Durangoko Udalak. Beka horren helburuak dira euskarazko sorkuntza sustatzea eta sortzaile berriei bidea erraztea euren lana ezagutzera eman dezaten. Daborduko proiektuak aurkez daitezke.\nArantza Atutxa Gerediaga Elkarteko kudeatzaileak eta Aitziber Irigoras Durangoko Udaleko alkateak adierazi dutenez, beka ematerakoan kontuan hartuko dira Durangoko Azokak bere baitan batzen dituen diziplinak (literatura, musika, arte eszenikoak edota ikus-entzunezkoak), baina deialdi bakoitzean diziplina bat lehenetsiko da eta horren gaineko proiektuak onartuko dira, diziplina arteko uztarketak barne; aurtengo bekak, edozein generoko literatura izango du oinarri.\nDenera, 15.000 euroko laguntza jasoko du aukeratuko den proiektuak; banaka zein taldeka aurkez daitezke proposamenak. Parte-hartzaileak sortzaile berriak direla kontuan hartzeko gehienez jota aurretik hiru lan baino gutxiago izan beharko dituzte argitaratuta edo plazaratuta. Bestalde, ez dituzte kontuan hartuko adingabekoen proiektuak.\nIrailaren 21eko 1:00etan itxiko dute proposamenak aurkezteko epea. Ordura arte, oinarriei jarraiki, gerediaga@durangokoazoka.eus posta elektronikora igorritako proiektuak baloratuko ditu epaimahaiak. Hautagai denetatik laupabost aukeratuko dituzte, proiektuaren defentsa egin dezaten. Ondoren, lan irabazlearen berri 53.Durangoko Azokan emango dute. Hautatuak urtebeteko epea izango du proiektua garatzeko. 54.Durangoko Azokan aurkeztuko da sorkuntza hori.


Haurrentzako animazioan homosexualitatea normalizatzen - Jendartean\nHasiera » Homosexualitatea » Haurrentzako animazioan homosexualitatea normalizatzen\nHaurrentzako animazioan homosexualitatea normalizatzen\nAtalak: Homosexualitatea, Sexua, Zinema\nHaurrei zuzendutako film eta marrazki bizidunetan tabua dira oraindik LGBT pertsonaiak. Horregatik da berezia In a heartbeat, bi mutikoren arteko maitemintze istorio homosexuala gai nagusitzat duen animaziozko lehen laburmetrai gisa aurkeztua. Bi ikaslek egin dute eta estreinatu aurretik arrakasta handia lortu du jada.\nBeth David eta Esteban Bravok Floridako Arte eta Diseinu Eskolan aurkezturiko tesitik jaio da pelikula. Jasotako kritika onak ikusita, soinu-banda egin eta film bihurtzeko diru-bilketa abiatu zuten interneten, crowdfounding bidez: 3.000 dolar eskatu eta 14.000 eskuratu dituzte. Trailerra (behean ikusgai) arrakastatsu ari da mugitzen sarean eta azken emaitza uda honetan estreinatzea da asmoa, interneten doan deskargatzeko moduan.\nDialogorik gabeko labur honetan, mutiko lotsati bat da protagonista eta ezkutuko sentimenduak agerian utz ditzake bere bihotzak, bularretik atera eta ametsetako mutikoaren atzetik abiatzea erabakitzen baitu bat-batean. “LGBTI direla onartzeko arazoak dituzten ume eta gazteei helarazi nahi diegun mezua da norbere burua onartu eta maitatu dezatela”, diote zuzendariek.\n“Errealitatea ukatzen ahalegintzea”\nKeinuren bat edo beste ikusi dugu azkenaldian: lesbiana bikotea Finding Dory pelikulan, bi emakumeren arteko musua Steven Universe eta bi mutilena Star versus the Forces of Evil marrazki bizidunetan… Beti ere bigarren mailako pertsonaia gisa eta beti ere polemikaz inguratuta, ume xaloei heterosexualitatetik haragoko ereduak erakustea umeak perbertitzea delakoan. Zentsura ere ezaguna zaigu halakoetan, baina zentsuratzea “gizarteari bizkarra ematea da, identitate, maitasun eta sexu-harreman desberdinak existitzen direla ukatzen ahalegintzea. Are gehiago, haurren sexu-hezkuntza osasuntsuaren kontra egiten du”, Iratxe Fresneda irakaslearen esanetan.\nZiurrenik polemikak saihesteko eta ekonomikoki errentagarriagoa izateko, animazioaren industriak eta produkzio-etxe handiek apenas egiten dioten lekurik LGBT komunitateari. Arlo honetan ere, ekimen alternatiboetatik bultzatuko da normalizazioa, seguruenik.\n– Lehen aldiz pertsonaia esplizituki homosexuala izango du Disneyren film batek\n– Homofobia? Ze homofobia?


Ateak ireki dituzte berriro, gaur, ekainak 2, Ziudadelako 2.167 m2hartzen dituzten erakusketa-aretoek, osasun-segurtasunerako behar diren neurriak hartuta | Ayuntamiento de Pamplona\nGaur aurkeztu da Ziudadelako Bolborategian Javier Mina sortzailearen ‘Fusioa’ argazki-lehiaketa, eta uztailaren 26ra arte egonen da ikusgai\nGaur ireki dira berriro jendearendako Iruñeko Udalak Ziudadelan dituen erakusketa-areto guztiak, deskonfinamendu-prozesuak horretarako bidea eman duenean, eta gaur goizean aurkeztu da jendaurrean ‘Fusioa’ erakusketa: Javier Mina artistaren begirada artega islatzen duten 20 argazkiren uztartzea, triptiko, diptiko eta paneletan multzokaturik daudenak. Erakusketa martxoaren 13rako zegoen aurreikusita hasiera batean, baina bertan behera utzi behar izan zuten alarma-egoera deklaratu zelako.\nGoizean, Jorge Urdánoz Kultura eta Berdintasuneko Alorreko zuzendariak eta egileak berak aurkeztu dute gaurtik aurrera Bolborategian ikusgai egonen den erakusketa. Ibiltzearen ekintzatik sortutako proposamen artistikoa da, ñabardura hutsal eta garrantzirik gabeko tokiei adi egindako joan-etorrietatik. Egilearen begirada pertsonala da, eta haren bidez zati bisualak uztartu eta emaitza ia piktorikoak lortzen ditu, testura sorta zabalak baliaturik, abstrakziora gerturatzen den multzoa osatzeko. ‘Fusioa’ erakusketa uztailaren 26ra arte bisitatzen ahalko da.\nBolborategia, Arma Aretoa, Mistoen Eraikina eta Labea; lau eraikin horiek daude zabalik gaurtik aurrera, eta fase bakoitzerako ezarri diren edukiera-mugak zainduko dituzte, sarbideetan tenperatura-kontrola egiteaz gain. Maskara jantzita joan beharko da, barnealdean segurtasun-tarteak gorde beharko dira eta eskuak desinfektatzeari buruzko gomendioak bete; horretarako, gel hidroalkoholikoa egonen da bisitarien eskura.\nZiudadelak estalpeko 2.167 m2 ditu erakusketetarako, eta, horrez gain, beste gune batzuk ere baditu inguruko belardietan, elkarren artean lotuak; izan ere, arteari eskainitako hiriko gunerik handienetarikoa da. Areto guztiak sasoi honetan izaten duten ohiko ordutegian egonen dira zabalik, hau da: 18:00etatik 20:30era, asteartetik ostiralera; 12:00etatik 14:00etara eta18:00etatik 20:30era, larunbatetan, eta 12:00etatik 14:00etara, igandeetan eta jaiegunetan.\nArgazkilari eta idazle iruindarra\nBer-Ikusketak - Bakarrik dago inork behatzen dion hori\nEkainak 2 – irailak 6\nJuan Gorriti – Araitz bailaratik Iruñeko Ziudadelara\nEkainak 2 – 21\nJavier Mina - Fusioa\nEkainak 2 – Uztailak 26\nMISTOEN ERAIKINA – Beheko solairua\nMayte Vélaz – Abiada hartu, salto egin eta besarkada bat eman\nEkainak 2 – Uztailak 19\nMISTOEN ERAIKINA - 1. solairua\nZIUDADELAKO BARRUTIA (kanpoaldean)


Irisarriko Maddiren berriak - BlogaBogaBlogaBoga\n← “Abendua heze eta hotz, etxeko nagusia udan poz”\n“Politikan ez dago gauza politikan” Joxe Migel Iztueta “Lazkao Txiki” →\nIrisarriko Maddiren berriak\nEgun on Hegoaldeko jende oneri. Irisarriko Maddi bizi da oraindik, eta barkamendu galde egiten derauzue hainbertze denbora egonik ixilik.\nEgia erran, ez nuen deus airosik erraiteko, osagarriaren partetik arrangura batzuk ukanik.\nHobeki naiz orai, eta eskerrak Jainkoari. Azaro hila ezin sinetsizkoa ukan dugu, kasik uda iduri. Aldiz, egun honetan negua etorri zaiku fresko-freskoa. Hain segur zuentzat ere berdintzu litake, ez? Jendea hasi da Eguberri eta Urteberri solhats, baina ez da nihun espanturik, eta eroaldi gutti izanen da, nere gustuko krisia sendi baitugu guk ere. Merkatari lagun batek erran dit, Hegoaldean hobeki zareztela gu Iparraldean baino! Zer egin? Pairatu, egun hobeen esperantzan. Hala ere, bada ainhitz jende gu baino urrikalgarririk.\nAgian, ari zirezte serioski euskararen bikaintasuntzen! Nik ere banuke ikastearen beharra. Barkatu nere irakurtzen nekea emanik. Desiratzen derauzuet deneri urte bukatze on bat, eta pesta airosak zuen familiekin goxoki.\nMusu bero bat zueri eta gero arte! Ondo pasa!\nEgilea: Irisarriko Maddi\nData: 2014, abendua 11 | Kategoriak Asteroko aipuak | Iruzkinak\n2 erantzun Irisarriko Maddiren berriak-ri\n8:21 am 2014/12/12\nA ze hitz-jariyo goxua ta idazkera maitagarriya!! Agur Hegoaldekoen partetikan!\n6:03 pm 2014/12/19\nA ze poza eman didana, zure hitz goxoak irakurtzeak!\nEspero dut datorren urtean aukera gehiago edukitzea.\nUrte berri on eta muxu bat Ana Mari eta bion partetik!


Bertako merkataritza, ostalaritza eta kontsumoa sustatzeko kanpaina aurkeztu dute Azpeitian - Urola Kostako Hitza : Urola Kostako Hitza\nUdal ordezkariak eta merkatariak, kanpainaren aurkezpenean. (Azpeitiko Udala)\n“COVID-19ak sortutako kalteen aurrean bertako merkataritza eta ostalaritza txikia sustatzea, eta herritarrei beren erosketak egiteko laguntza edo pizgarria ematea”. Bi helburu horiek aintzat hartuta, Azpeitia Zaindu izeneko kanpaina aurkeztu dute Azpeitiko Udalak eta Bertan merkatarien elkarteak. Erosketa bonoak edo txartelak dira kanpainaren tresna. 50 euroko balioa izango duten 1.500 bono aterako dituzte, eta erosleek 35 eurotan eskuratu ahal izango dute horietako bakoitza. Herriko merkatari eta ostalari guztiak batu daitezke kanpainara, ez bakarrik Bertanen kide direnak, nahiz eta kudeaketa merkatarien elkarteak gidatuko duen. Udalak 50.000 euro inbertituko ditu kanpaina berrian. Maiatzaren 25ean hasiko dira bonoak saltzen, pertsona bakoitzak gehienez lau eskuratu ahal izango ditu, eta irailaren 30era arte erabili ahal izango dira kanpainarekin bat egiten duten denda, taberna edota jatetxeetan.\n“Kalte ekonomiko nabarmenak” eragin ditu koronabirusaren krisiak, eta eragin hori zuzenean jasan dutenen artean daude merkataritza eta ostalaritza, horrela nabarmendu du udalak. “Egoera berriari elkartuta eta elkarlanean aurre egiteko” sortu dute Azpeitia Zaindu kanpaina. “Herritarren beharrei erantzun eta tokiko ekonomia sustatzea dagokigu erakunde publikooi. Horretan ari gara, arloz arlo egoera aztertu eta neurriak hartzen”, adierazi du Nagore Alkorta alkateak, eta kanpainak bete nahi dituen bi helburuak -bertako saltokiak sustatzea zein herritarrei kontsumorako pizgarriak ematea- nabarmendu ditu: “Orain, inoiz baino gehiago, herritarrok herria egiteko garaia da. Erabaki dezagun, herri gisa, gure kontsumo ohituren bidez geurea den hori bultzatzea. Denok elkartuta Azpeitia egiteko garaia da”. Karmele Zabaleta Bertanen lehendakariak ere ildo beretik hitz egin du kanpainaren aurkezpenean. Bonoen kanpaina “herri kontsumoa sustatzeko ekimen paregabea” dela dio Zabaletak, eta uste du “inoiz baino beharrezkoagoa den honetan, Azpeitiko saltokietan erosketak egitera animatuko” dituela herritarrak. Udalarentzat esker oneko hitzak izan ditu merkatarien elkarteko lehendakariak: “Une zailak dira merkatariontzat eta guztion beharra dugu aurrera egiteko. Krisialdi honen hasieratik udalaren babesa sentitu dugu eta bono kanpaina hau horren lekuko da”.\nCOVID-19aren ondorioz kaltetuak izan diren herriko merkatari eta ostalari guztiak batu daitezke Azpeitia Zaindu kanpainara. Horretarako, Bertanekin jarri beharko dute harremanetan, eta eskaera bete maiatzaren 22ko 17:00ak aurretik, 943 02 56 73 telefonora deituta, bertan.azpeitia@gmail.com helbide elektronikora idatzita edo bulegora joanda (Enparan kalea 34, behea).


Gipuzkoako hainbat gurasok jantokietako gatazka konpon dezala eskatu diote Celaari - GARA\nGipuzkoako hainbat gurasok jantokietako gatazka konpon dezala eskatu diote Celaari\nEskola-jantokietako langileek greba egun gehiago iragarri ostean, guraso talde batek zerbitzua kudeatzen duten enpresei eta Lakuako Hezkuntza Sailari langileekin adostasuna lor dezaten exijitu diete.\nGipuzkoako kudeaketa zuzeneko eskola-jantokietako auzia dela-eta, zerbitzu hori erabiltzen duten haurren guraso talde batek jantokietako langileen, zerbitzua eskaintzen duten enpresen eta Lakuako Gobernuaren arteko gatazka �premiaz� konpon dezaten eskatu zuten atzo. Zehazki, Isabel Celaa Hezkuntza sailburuari zuzenduriko idatzia eraman zuten gurasook Donostiako Hezkuntza Ordezkaritzara.\nAste honetan jantokietako langileek astero bi eguneko greba mugagabeari ekingo diotela iragarri ostean, guraso taldeak irtenbidea lehenbailehen bilatu behar dela adierazi zuen. Izan ere, jada bederatzi greba egun burutu dituzte langileok joan den urtetik hona lan hitzarmenaren negoziazioa eskatuz. Alde horretatik, Bea Vitoriak, gurasoen ordezkari gisa, hezkuntzari berari ere eragiten dion gatazka �behin-betiko� konpontzeko dagozkion neurriak har ditzan eskatu zion Hezkuntza Sailari. Jantokiak kudeatzen dituzten enpresei berriz, �gehiegizko zorroztasuna� baztertzeko eta haurrak zaintzen dituzten langileekin adostasuna lor dezaten eskatu zien.\nLakuak zein enpresek langileekin adostasunik ez lortzea gurasoentzat �ulergaitza eta onartezina� dela adierazi zuen Vitoriak. Zentzu horretan, greba egunen ondorio zuzenak jasaten dituztenak, guraso eta umeak alegia, �bahitu gisa� erabili nahi dituztela salatu zuen; �eskirol lanak egin ditzagun edota langileak erantzule egin ditzagun�, esan zuen. Atzoko ekimena burutu zuten gurasoek, ordea, ez dute erantzukizuna langileena denik uste. Hain justu, guraso taldeak elkartasuna adierazi nahi izan zien jantokietako langileen �aldarrikapen zuzenei�, hain zuzen, langileek zerbitzuaren kalitatea, beren seme-alaben zaintza eta lan-baldintza negargarriak hobetzearren darabilten borrokari. Izan ere, langileok lor ditzaketen hobekuntzak seme-alabei ematen dieten zerbitzuaren hobekuntzarako izango direla baieztatu zuen Vitoriak.\nAmaitzeko, enpresek eta gobernuak lan gatazka konpon dezaketela badakitela esan zuen Vitoriak, eta horregatik datorren martxoaren 9rako deituta dagoen lehen greba eguna gauzatuko balitz, �arduradun bakarrak� beraiek izango liratekeela adierazi zuen.


(2020/10/12tik indarrean dagoen bertsioa)\nHonako pribatutasun politika honek (aurrerantzean, "PRIBATUTASUN POLITIKA") arautzen du, era orokorrean, zuk helarazi dizkiguzun datu pertsonalak BASQUE CULINARY CENTER FUNDAZIOAK (hemendik aurrera, “BCC”) biltzea eta tratatzea; store.bculinary.com (aurrerantzean, "WEBGUNEA") domeinu-izenaren bitartez bisita daitekeen web orriaren erabiltzailea zara zu, orriaren barruan direla blog-zerbitzuak, sare sozialak, "Newsletter" informazio zerbitzuak edo WEBGUNEAren bitartez une bakoitzean eskuragarri dauden beste funtzionaltasun guztiak.\nHorrek guztiak ez dio kalterik eragingo WEBGUNEAn eskuragarri dauden atal, inprimaki edo zerbitzuetan zuri informazioa egokia emateko eta, behar denean, zure onespena jasotzeko finkatutako berariazko aurreikuspenei. BCCk bere esku dauka PRIBATUTASUN POLITIKA aldatzeko eskubidea, lege, jurisprudentzia edota administrazio arloetako berrikuntzetara egokitzeko, bai eta une bakoitzean WEBGUNEAren bitartez garatuko dituen praktiketara egokitzeko ere, une oro haren eskubideak eta interesak aintzat hartuta.\nOndorengo hau da zure datuen Tratamenduaren Erantzulea: BASQUE CULINARY CENTER FUNDAZIOA, helbide soziala Donostia-San Sebastian hirian (Gipuzkoan) duena, Juan Avelino Barriola kaleko 101 zenbakian, Euskadiko Fundazioen Erregistroan F-253 Erregistro-zenbakiarekin erregistratua, eta G-20998100 IFK zk. duena.\nBCCn tratatzen ditugun datuak zeuk emandakoak izaten dira, honako hauen bitartez: (i) WEBGUNEAren bitartez nabigazioan zehar betetzen dituzun inprimaki guztiak (esaterako, WEBGUNEAren erabiltzaile bezala erregistro-inprimakia, harremanetarako inprimakia, informazioa eskatzeko inprimakiak, enplegu eskaintzei dagozkien inprimakiak edota hautatze-prozesuak, eta abar) edo (ii) kontsultarako mezu elektroniko bat bidaltzea.\nBaldin eta emandako datu pertsonalak hirugarren batenak badira, zuk bermatu egiten duzu hirugarren pertsona horri PRIBATUTASUN POLITIKA jakinarazi diozula eta haren baimena lortu duzula BCCri zure datuak emateko, aurrerago adieraziko ditugun helburuekin.\nHorrez gain, sare sozialetako zure datuek izan dezaketen tratamendua jakinarazten dizugu BCC dagoen sare sozial bakoitzean eskuragarri dauden korporazio-profilen bitartez; betiere sare sozial bakoitzean finkatuta dauden arauen eta baldintzen arabera.\nWEBGUNEAn eskura dauden inprimakietan bildutako datuak ematea nahitaezkoa izango da baldin eta izartxo baten bitartez (*) identifikatuta badaude, eta, eskatutakoa eman ezean, eskaera ezingo da kudeatu, ez erabiltzaile bezala erregistratzeko, ez informazioa eskuratzeko, ez "Newsletter" zerbitzuan izena emateko edo ez WEBGUNEAn eskura dagoen beste edozein zerbitzutarako.\n• Identifikaziorako eta harremanetarako datuak (esate baterako izena, abizenak, NA, posta helbidea eta elektronikoa, telefonoa, etab.).\n• WEBGUNEAren erabiltzaile erregistratu bezala identifikatzeko kodea eta gakoak.\n• Interneten nabigatzeari buruzko datuak (hala nola, IP helbidea, web-orrietara bisitak, wifi sareetako konexioak, eta abar).\n• Bankuko datuak eta WEBGUNEA bitartez erositako produktu eta zerbitzuekin lotuta dauden transakzio ekonomikoak.\n• Erabiltzaile bezala erregistratzeko aukera dagoenean, hori kudeatu eta izapidetzea.\n• BCCk WEBGUNEAren bitartez zure esku jartzen dituen edukiak eta zerbitzuak zeuk eskuratu eta kudeatzea, blog-zerbitzuak, sare sozialak edo WEBGUNEAn une bakoitzean eskura daitezkeen beste edozein funtzionalitate barnean direla.\n• WEBGUNEAren edo posta elektronikoaren bitartez egindako informazio eskaerak, iradokizunak, kexak edo erreklamazioak izapidetu eta kudeatzea.\n• Beharrezkoa denean BCCF-rekin WEBGUNEAREN bidez formalizatzen duten produktu edo zerbitzuen kontratazioa prozesatu eta kudeatzea, produktu horien bidalketa kudeatzea eta, oro har, gurekin erosten duzun bezala kontratatutako harremana mantentzea, kudeatzea eta kontrolatzea. gure produktuak edo zerbitzuak.\n• BCCren edota BASQUE CULINARY CENTER HEZKUNTZA FUNDAZIOAren merkataritza eta publizitate jakinarazpenak hainbat bidetatik, elektronikoak barne, zuri bidaltzea, aldez aurretik zure onespena jasota betiere, honako hauen inguruan: produktuak, zerbitzuak, eskaintzak, sustapenak eta aipatutako erakundeetako eta prestakuntzaren nahiz gastronomiaren arloko beste informazio garrantzitsuak.\n• BCCk bere datuak jakinarazteko legezko betebeharra duen erakundeak eta administrazio publikoak.\nOro har, datu pertsonalak gorde egingo dira, harik eta zuk datuok tratatzeko onespena ezeztatu, horiek ezabatzea eskatu edo BCCk bete beharreko lege betebeharrak burutu arte.\nEdonola ere, jakinarazi nahi dizugu BCCk datuen arazketako barne politikak finkatuta dituela, bere esku dauden datu pertsonalak kontserbatzeko epeak kontrolatzeko xedearekin; hala, datuok baliogabetu egin ahal izango dira hasiera batean haiek eskuratzeko helbururako beharrezkoak edota egokiak izateari uzten diotenean.\n• Zure datuak eskura izatea: zure datuak eskuratzeko eskubidea duzu, zurekin lotutako zer datu pertsonal tratatzen ari garen jakin ahal izateko.\n• Zure datuak zuzendu edo ezabatzeko eskatzea: egoera jakin batzuetan, gu tratatzen ari garen zure inguruko edozein datu pertsonal oker badago, zuzentzeko eskubidea duzu, edo, areago, baita horiek ezabatzea eskatzeko ere, baldin eta, besteak beste, datu horiek dagoeneko hasiera batean jaso ziren helburuetarako beharrezkoak ez badira.\n• Zure datuak tratatzea mugatzeko eskatzea: egoera jakin batzuetan, zure datuen tratamendua murriztea eskatzeko eskubidea duzu; hori horrela gertatuz gero, jakinaraziko dizugu erreklamazioak gauzatzeko edo horietatik defendatzeko soilik kontserbatuko ditugula, datuak babesteko arloan aplikagarria den araudian aurreikusita dagoena aintzat hartuta.\n• Zure datuak eramangarriak izateko: egoera jakin batzuetan, zuri buruz aldez aurretik zeuk helarazi dizkiguzun datu pertsonalak jasotzeko eskubidea duzu, guztiok erabiltzeko irakurketa mekanikoko formatu egituratuan, bai eta tratamenduaren beste erantzule bati helarazteko ere.\n• Zure datuak tratatzeari uko egitea: egoera jakin batzuetan, zure egoera partikularrarekin lotutako arrazoiengatik, baduzu eskubidea zure datuak tratatzeari uko egiteko; hori horrela izanik, horien tratamendua eten egingo genuke, baldin eta, nahitaezko legezko zioengatik edo izan daitezkeen erreklamazioetatik babesteko, horiek ezinbestean kontserbatu beharrik ez badago.\nHalaber, eskubidea izango duzu beti, edonoiz, zure onespena ezeztatzeko; horrek ez lioke kalterik eragingo zure ezeztatzearen aurreko onespenean oinarritutako tratamenduaren legezkotasunari.\nEskubide horiek gauzatu ahal izango dituzu eskaera-idatzi bat BCCra bidalita, 1. atalean adierazitako posta helbidean edo lopd@bculinary.com helbidera mezu elektroniko bat igorrita.\nAzkenik, aipatu nahi dizugu erreklamazioa jar dezakezula eskumena duen Kontrol Agintaritzaren aurrean (Espainian, Datuak Babesteko Espainiako Agentzia), bereziki eskubideak gauzatzeko garaian ez baldin bazara asebeteta geratu. Agintaritza horrekin jar zaitezke harremanetan, haren web-orriaren bitartez: www.aepd.es


Arantzazuko Basilikako beirateen egile den Xavier Álvarez de Eulateren ibilbide artistikoa aintzat hartzea eta egindako lanari omenaldia egitea izango da datorren irailaren 17an, larunbata, Arantzazuko Adiskideak elkarteak eta Arantzazu Gaur Fundazioak aurten laugarrengoz antolatu duten pintura-lehiaketako xede nagusia.\n“Xavier Álvarez de Eulate” pintura-lehiaketako IV. ekitaldian nahi duten guztiek hartu ahal izango dute parte, hiru kategoria baitaude: helduena (16 urtetik gorakoak), gazteena (12 eta 16 urte bitartekoak) eta haurrena (11 urte artekoak). Lehiakideek Arantzazuko Santutegiko edozein zoko, paisaia edo monumentu margotu ahal izango dute, eta teknika librea baliatuz sortutako lan bakarra aurkeztu.\nZigilatzea eta izen-ematea Arantzazuko Gandiaga Topagunea kultur zentroan egingo dira 10.00etatik 12.00etara, eta obrak 16.00etatik 17.00etara entregatu beharko dira leku berean eta sinadurarik gabe. Arte-munduko profesional desberdinez osatutako epaimahaiak erabakiko du nortzuk izango diren irabazleak. Helduen kategoriako lehen saridunak 1.500€ eta diploma lortuko ditu, bigarrenak 750€ eta diploma eta hirugarrenak 400€ eta diploma. Gazteen eta haurren kategorietako lehen eta bigarren irabazleek pintura-material sorta bana eskuratuko dute.\nPintura-lehiaketan saritutako koadroak eta lehiaketara aurkeztutako besteak ere ikusgai izango dira irailaren 24tik urriaren 16ra bitartean Gandiaga Topagunean.Erakusketa asteburuetan eta jai-egunetan egongo da zabalik 11.00etatik 14.00etara, eta sarrera doakoa izango da.


NEEMO-ren jarraipen-bisita - Oreka mendian\nNEEMO-ren jarraipen-bisita proiektura\nEkainaren 19an, LIFE OREKA MENDIAN proiektuko bazkideek Arkautin egin zioten harrera Ainhoa Daquistaderi, NEEMOkoa, EASMEk agindutako kanpo enpresa LIFE proiektuen garapenaren jarraipena egiteko. Jardunaldia bi zatitan banatu zen: proiektuaren ekintza guztien berrikuspen administratiboa Arkautin egin zen batzar baten bidez eta gero landa-bisita egin zen Arabako eta Gipuzkoako Foru Aldundiek Entzia eta Aizkorri-Aratza Natura 2000ko Espazioetan egindako ekintza batzuetara.\nBatzarrean proiektuko bazkideek hartu zuten parte eta guztiek zuritu zituzten, NEEMOren eskariz, proiektuan entitateek dituzten datu administratibo eta finantzarioak.\nJarraipen bisita honek LIFE proiektuaren epealdi erdiarekin bat egiten du. Horren kariz, Bruselara bidali da erdiko Txostena. Denbora honetan ahalegin berezia egin da bazkideen arteko koordinazio administratiboan, baita komunikazio ekintzak martxan jartzeko ere. Artzaintza-larreen habitatak babesteko ekintzak egin ahal izateko beharrezkoa izango da presta-lan gogorra egitea, mendietako larreen egoeraren diagnostikorako informazio bilketan eta babesteko ekintzak eurak planifikatzean oinarritu dena.\nProiektuan parte hartzen duten 15 KBEetan inplementatzen ari dira ekintza horiek guztiak, hori bai intentsitate ezberdinarekin. Tokiko eragileen parte hartzea, bazkaren produkzioa kontrolatzeko monitore bidezko zaintza, emaitzen jarraipena, metodologia berritzaileen erabilera eta Europako proiekzioa dira, besteak beste, LIFE OREKA MENDIAN proiektuaren barruan lantzen ari diren esparruak.\nPreviousPrevious post:Argazki-erakusketa LizarrustinNextNext post:Gorbeiako Parke Naturaleko azokan


LEHENERATZEA • Manitek\nEbaketa erreminten leheneratzea\nEspezialistak gara plaka trukagarriko mota guztietako ebaketa-erremintak leheneratzen eta konpontzen tornuetarako, fresatzeko makinetarako, mandrinatzeko makinetarako, etab. Behar zehatz bakoitzera egokitzen gara; hala, euskarri edo oinarri bat konpon dezakegu, edo ebaketa-hortzak berreraiki.\nTenperatura- eta marruskadura-baldintza gogorretan lan egiten dute ebaketa-erremintek. Ondorioz, gastatu egiten dira eta haien lanaren emaitzak zehaztasuna galtzen du. Hori dela eta, pieza horiek mantentzea eta konpontzea funtsezkoa da ebaketa-prozesuaren eraginkortasuna eta erremintaren bizitza baliagarria mantentzeko.\nEraginkortasuna mantentzen dugu\nEbaketa-erremintak konpontzea prozesu garrantzitsua da enpresetako baliabide materialak optimizatzeko, baita ekonomia zirkularraren ikuspegitik ere. Maniteken ekonomia zirkularraren aldeko apustua egiten dugu. Izan ere, lehengaiekiko dugun mendekotasuna murriztu eta gure industria-ehunaren ekoizpena modu jasangarrian hobetzeko giltzarrietako bat da.


Kaixo guztioi eta aldez aurretik eskerrik asko; nire galdera ondorengoa da: Non ikasi daiteke partzuergoan (0-2 urte bitartean) lanean hasteko modulua edota diplomatura? Mila esker, Izaskun — Unibertsitatea.Net\nKaixo guztioi eta aldez aurretik eskerrik asko; nire galdera ondorengoa da: Non ikasi daiteke partzuergoan (0-2 urte bitartean) lanean hasteko modulua edota diplomatura? Mila esker, Izaskun\nUnibertsitatea.net Iparrorratza Zerbitzua - 2011/07/18\nHaurreskolen Partzuergoan lan egiteko Haur Hezkuntzako Goi Mailako Heziketa Zikloa edo Haur Hezkuntzako gradua ikasi dezakezu:\nHaur Hezkuntzako Goi Mailako Heziketa Zikloa: Lanbide heziketako ikasketa hauekin 0-3 urte bitarteko haurren ikastetxeetan lan egiteko aukera duzu.\nHaur Hezkuntzako gradua: Unibertsitateko irakasle ikasketa hauekin 0-3 urte bitarteko haurren ikastetxeetan, Haur Hezkuntzan (HH) eta Lehen Hezkuntzan (LMH) lan egin dezakezu.\nHaur Hezkuntzako Goi Mailako Heziketa Zikloa eta Haur Hezkuntzako gradua non ikasi daitezke?\nHaur Hezkuntzako Goi Mailako Heziketa Zikloa: Lanbide heziketako Gizarte eta Kultur Zerbitzuak lanbide arloan kokatzen da. Hauek dira Euskal Herrian eskaintzen diren aukerak:\nEAE: Haur Hezkuntza\nNafarroa: Haur Hezkuntza\nLotura hauetan aztertu ditzakezu titulazio hauei buruzko informazioa: ikasketa hauen funtzio eta lanbideak zeintzuk diren, zein ikastetxeetan ematen diren (publiko edo pribatuak), irakasgaiak zeintzuk diren, lanbidearen ezarpena zein den eta abar.\nHaur Hezkuntzako gradua: 5 unibertsitatetan ikasi daiteke. UPV/EHUn, Mondragon Unibertsitatean, Begoñako Andra Mari Irakasleen Unibertsitate Eskolan (UPV/EHU unibertsitatera atxikitutako ikastegia), Nafarroako Unibertsitate Publikoan eta Nafarroako Unibertsitatean. Eskaintza bakoitzari buruzko informazio gehiago Iparrorratza orientazio zerbitzuaren FAQ galdera honetan irakurri dezakezu:\nHaurreskoletan lan egiteko zein pausu jarraitu behar dira?\nHaurreskolen zerrendetan izena emateko, titulu akademiko hauek eskatzen dituzte:\nEzinbestekoa izango da Haur Hezkuntzako Maisu-maistra titulua, Haur Hezkuntzako Goi Mailako Teknikari titulua edo Haurtzaindegiko Teknikari Espezialista izatea.\nHezkuntzako 2. hizkuntza-eskakizuna, EGA edo antzekoa izatea (informazio gehiagorako, ikusi 263/1998 Dekretua, urriaren 6koa, 1998ko urriko 23ko 202. EHAAn).\nHaurreskola Partzuergoko zerrendetan apuntatzeko eskabide orria helbide honetan lortu dezakezu. Eta Haurreskolei buruzko informazio gehiago Haurreskolen web gunean\nIrakasle lanari buruzko informazio gehiago Iparrorratza orientazio zerbitzuaren FAQ galdera honetan irakurri dezakezu:\nZer egin behar dut irakasle bezala lan egiteko? Ikastetxe pribatuetan eta publikoetan lan egiteko prozedura desberdinak jarraitu behar dira?


Lehena, urtarrilaren 26an egingo da\nDebagoieneko Landa Garapena elkarteak orain 20 urte pasa ekin zion baserri ingurunean sortutako plastikoa batzeari. Urte sasoiaren arabera eta ganadua itoian dagoen edo zelaira bazkatzera ateratzen denaren arabera, baserri inguruetan plastiko gehiago edo gutxiago batzen da. 9 bilketa egun zehaztu dira aurtengorako, hautatutako hileko laugarren asteazkenean, hain zuzen ere.\nGanadua barruan, eta ondorioz, pentsu eta boletan gorde den belarraz bazkatzeko garaia den udazken-neguko hilabeteetan bilketa hilero egiten da. Hileroko bilketa horiek irailetik martxora bitartean egitea aurreikusi da. Udaberri-uda garaian berriz, ganadua kanpoan, zelaian bazkatzen denez, bilketa bi hilean behin egiten da. Horrela bada, 2022ko plastiko bilketen egutegia finkatu du Landa Garapena elkarteak: urtarrilaren 26an, otsailaren 23an, martxoaren 23an, maiatzaren 25ean, uztailaren 27an, irailaren 28an, urriaren 26an, azaroaren 23an eta abenduaren 28an egingo dira. Aipatutakoak bilketa egunak dira, baina plastikoa, aurreko arratsaldean ateratzea eskatzen da.


Erredurak, lehen laguntzak: nola esku hartu, zer egin | Larrialdi Zuzenekoa\nBy Cristiano Antonino\t On 22 daiteke, 2022\nErredurak likido beroak, eguzkia, suak, produktu kimikoak, elektrizitatea, lurruna eta beste arrazoi batzuen ehuneko kalteak dira. Edari beroak, zopak eta mikrouhin-jakinen ondoriozko lesioak ohikoak dira haurren artean\nErredura handiek larrialdietako mediku laguntza behar dute.\nMUNDUKO SALBATZAILEEN IRRATIA? LARRIALDI ERAKUSKETAKO IRRATIA-EMS KOMUNERA BISITU\nErredura txikiak normalean lehen laguntzarekin tratatu daitezke\nNoiz eskatu larrialdietarako arreta\nDeitu Larrialdi Zenbakira edo bilatu berehalako arreta erredura handietarako, hau da:\nSakonak dira, azalaren geruza guztiak inplikatuz\nAzala lehorra eta larruzkoa izatea\nGarbitu edo zuri, marroi edo beltzezko orbanak izan ditzake\n3 hazbeteko (8 zentimetro inguru) diametroa baino handiagoa dute\nEskuak, oinak, aurpegia, ipurmasaila, ipurmasailak edo artikulazio garrantzitsu bat estali edo beso bat edo hanka bat inguratzen du\nKea arnastearekin batera datoz\nHasi hantzen oso azkar\nErredura elektrikoek, tximistak eragindakoak barne, eta erredura kimiko handiek larrialdiko arreta medikoa behar dute.\nBaliteke erredura txiki batek larrialdiko arreta behar izatea, begiei, ahoari, eskuei edo genitalei eragiten badie.\nHaurtxoek eta adineko helduek larrialdiko arreta behar izan dezakete erredura txikietarako ere.\nPRESTAKUNTZA LEHEN LAGUNTZETAN? LARRIALDI ERAKUSKETA-AN DMC DINAS MEDICAL CONSULTANTS KOMUNERA BISITATU\nErredura handiak tratatzea\nLarrialdiko laguntza iritsi arte:\nBabestu erretako pertsona kalte gehiagotik. Segurtasunez egin dezakezun, ziurtatu laguntzen ari zaren pertsona ez dagoela erreduraren iturriarekin kontaktuan. Erredura elektrikoetarako, ziurtatu elikadura iturria itzalita dagoela erretako pertsonarengana hurbildu aurretik. Ez saiatu erreduran itsatsita dagoen arropa kentzen.\nZiurtatu erretako pertsonak arnasa hartzen ari dela. Beharrezkoa bada, hasi erreskatearen arnasketa nola badakizu.\nKendu bitxiak, gerrikoak eta beste elementu estuak, batez ere erretako eremutik eta lepoan. Erretako eremuak azkar puzten dira.\nEstali erredura. Estali aldea gaza edo zapi garbi batekin.\nAltxatu erretako eremua. Altxa zauria bihotzaren mailatik gora, ahal bada.\nIkusi shock seinaleak. Seinale eta sintomak larruazal hotza eta limurtsua, pultsu ahula eta arnasa azaleko arnasketa dira.\nErredura arinak tratatzea\nHoztu erredura. Eutsi eremua ur freskoaren azpian (ez hotza) 10 minutuz. Erredura aurpegian badago, aplikatu zapi fresko eta hezea mina arindu arte. Janari edo edari beroaren ahoan erretzeko, jarri izotz zati bat ahoan minutu batzuetan.\nKendu eraztunak edo beste elementu estuak erretako eremutik. Saiatu hau azkar eta astiro egiten, eremua puztu baino lehen.\nEz hautsi babak. Anpulek infekzioetatik babesten laguntzen dute. Anpulu bat apurtzen bada, garbitu astiro-astiro urarekin eta aplikatu antibiotiko pomada bat.\nAplikatu krema. Erredura hoztu ondoren, aplikatu ukendu bat, adibidez, aloe vera edo kakao-gurinarekin. Horrek lehortzea saihesten laguntzen du eta erliebea ematen du.\nErredura bendatu. Estali erredura benda garbi batekin. Itzulbi ezazu solteki erretako azalean presiorik ez egiteko. Bendatzeak airea kanpoan mantentzen du, mina murrizten du eta babak babesten ditu.\nBeharrezkoa izanez gero, hartu errezetarik gabeko minak, hala nola ibuprofenoa (Advil, Motrin IB, beste batzuk), naproxeno sodioa (Aleve) edo azetaminofenoa (Tylenol, besteak).\nZer egon behar da Pediatriako botikina batean\nUkraina erasotzen ari da, Osasun Ministerioak herritarrei aholkatzen die erredura termikorako lehen laguntzak\nDeskarga elektrikoaren lehen laguntza eta tratamendua\nEhun bigunetako lesioetarako RICE tratamendua\nNola egin Lehen Inkesta DRABC erabiliz Lehen Laguntzetan\nHeimlich Maniobra: jakin zer den eta nola egin\nPazienteak ikusmen lausoaz kexatzen da: zer patologiarekin lotu daitezke?\nTorniquete bat zure lehen sorospenen botiketan dagoen ekipamendu mediko garrantzitsuenetako bat da\n12 ezinbesteko elementuak zure brikolajeko lehen sorospenen botiketan edukitzeko\nErreduretarako Lehen Laguntzak: Sailkapena Eta Tratamendua\nShock konpentsatua, deskonpentsatua eta itzulezina: zer diren eta zer zehazten duten\nlarrialdiMunduan EMSsua segurtasunaSuhiltzaileekLehen sorospenaklehen erantzunagraduatzaileaprestakuntza\nShock konpentsatua, deskonpentsatua eta atzeraezina: zer diren eta zer zehazten duten\nKarbono monoxidoaren intoxikazioak identifikatzea eta tratatzea


Irekia Eusko Jaurlaritza - Gobierno Vasco :: Euskadiko Zibersegurtasun Zentroak zibermehatxuetatik babestuko ditu .EUS domeinuak\nEuskadiko Zibersegurtasun Zentroak…\nPuntuEUS Fundazioarekin sinatutako akordio bati esker\nSPRI Taldean integratuta dagoen Euskadiko Zibersegurtasun Zentroa (BCSC) eta PuntuEUS Fundazioa lankidetzan arituko dira mehatxuetatik babesteko nabigazioa eta .EUS domeinuak. Zehazki, bi antolakundeek elkarri lagunduko diote .EUS domeinuetan eragina duten zibersegurtasun-gertakariak kudeatzen eta domeinu horiek babesten. Lankidetza hori finkatzeko akordio bat sinatu da, elkarrekin identifikatzeko gehienbat Euskadin eragiten duten zibermehatxuak.\nPuntuEUS Fundazioak adierazi duen bezala, “akordio honi esker .EUS Fundazioak alde batera utziko ditu merkatuko konponbide estandarrak, oraintsura arte .EUS domeinuen komunitatea zaintzen zutenak. Tresna propio bat garatuko dugu BSCS-rekin, merkatuko tresnekin lortu ezin den segurtasun-maila lortzeko. Ekimen aitzindaria da, eta horri esker, .EUS munduko domeinu seguruenetakoa izango da”.\n2013ko ekainaren 14an ICANNek (sareko domeinuak kudeatzen dituen erakundeak) .EUS domeinua sortzea onartu zuenetik, puntuEUS da euskaren eta Interneteko euskal kulturaren topagunea. Euskal komunitate digitalarentzako aitortza hori posible izan da PuntuEUS elkarteak –gero PuntuEUS Fundazio bihurtu denak .EUS domeinua kudeatzeko– urtetan eginiko lan gogorrari esker.\nIaz 7.000tik gora .EUS domeinu erregistratu ziren, eta BCSCrekin itxitako lankidetza-akordioak erantzuna ematen dio hazten jarraitzeko premia latente bati.\nLankidetza horrek erakusten du, beste behin ere, era guztietako erakundeen arteko lankidetza beharrezkoa dela zibersegurtasun arloko mehatxuei aurre egiteko, eta horixe azpimarratu zuen Euskadiko Zibersegurtasun Zentroak maiatzaren hasieran Bilbon egin zen NextSecure ekitaldian. Zibergaizkileek gero eta teknika aurreratuagoak erabiltzen dituzte eta elkarren artean antolatzen dira eraso bateratu eta globalak egiteko, halako gisaz non zibersegurtasunaren sektoreko eragile guztien lankidetza estua baita beren lana eragozteko bide bakarra.\nEuskadiko Zibersegurtasun Zentroak aktiboki jarraituko du lankidetza-akordioak bilatzen eta ixten tokiko eragileekin (PuntuEUS fundazioaren kasua), Estatukoekin eta nazioartekoekin. Zentzu horretan, Zibersegurtasunerako Institutu Nazionalak (INCIBE) egingo du BCSC-ren ebaluazio-bisita, bisita horren helburua delarik BCSC FIRST sareko eskubide osoko kide izan dadila zibersegurtasun arloko gertakariei erantzuteko lantaldeen munduko antolakunde handienean.


Absurdoaren arrazonamendua • ZUZEU\nAukeraketa ez da erraza. Guiness errekorren artean absurdoenak zeintzuk diren esatea zaila da oso, milaka baitira inolako zentzurik gabeak.\nAdibidez, nola okurritu dakioke pertsona bati samuraien ezpata batekin airean, ahalik eta sagar gehien moztea? Ez dugu halakoentzat erantzunik, baina Kenneth Lee-k nonbait ez du egiteko handirik, eta modalitate horretan munduko onena da. Minutu batean 23 sagar moztea lortu baitzuen. 2006an ezarritako marka ez du inork gainditu, oraindik.\nMarken izena, geroz eta luzeago, orokorrean, geroz eta absurdoagoa. Adibidez, bada “Globo jauzikari baten gainean 100 metro azkarren egin dituena” izena daraman errekorra duen pertsona. Edota, “munduko gezurretazko zaldirik azkarrena” izatea lortu duena.\nBadira genetikaren apetaren araberako errekorrak. Mingainik luzeena, zango luzeenak, sudur handiena, pertsonarik garaiena, txikiena, zakil handiena… Horiek guztiak, euren “akats” edo “bertuteari” probetxua atera nahi izatea uler dezaket neurri batean. Baina markak asmatze hori da kuriosoen iruditzen zaidana.\nNola okurrituko zaio pertsona bati, munduan soinean kamiseta gehien jantziko dituen tipoa izango naiz esatea? (155 dira, marka hobetu nahi duenarentzat). Edo nire bizarra ez dut sekula moztuko, munduko bizarrik luzeena lortzeko… Zein helbururekin?\nSukar-ametsak izatea normala da. Lagunartean halako erokeriak planteatzea, baita ere, baina halako errekorrak lortzeko ahalegin handirik egitea…\nEta atzokoan Gernikako enkantearen berri eman bagenuen, gaurkoan ere ez dugu inguruotako adibiderik falta. Atzo, munduko urdaiazpiko pintxorik luzeena moztu baitzuen Nico Jimenezek Iruñean. Helburua behintzat ez zen ekitaldia bezain absurdoa. Elkartasunaren Astearen baitan elkartasuna sustatzeko ospatu baitzuten aipatutako errekorra.


Berdintasunaren alorrean urratsak egiten jarraitzeko bilera garrantzitsuak datozen egunetan | Tolosa\nBerdintasunaren alorrean urratsak egiten jarraitzeko bilera garrantzitsuak datozen egunetan\n2022/03/22 | Berdintasuna\nBerdintasun Kontseiluaren lehen bilera martxoaren 24an egingo da eta, Tolosaldeko Emakumeen Etxearen partaidetza prozesuari amaiera emateko, Gune Zabalaren azken bilera irekia martxoaren 30ean. Azken bilera honetan, behin betiko proiektua aurkeztuko da.\nEmakumeei bilera irekietan parte hartzeko deia egiten zaie Udaletik.\nTolosako Udalak berdintasunaren alorrean aurrera pausoak ematen dihardu herriko eragileekin eta herritarrekin elkarlanean, eta martxoan bi bilera ireki egingo dira: Berdintasun Kontseiluaren lehen bilera eta Tolosaldeko Emakumeen Etxearen partaidetza prozesuko azken bilera irekia, non behin betiko proiektua aurkeztuko den.\nBi bilerak euskaraz egingo dira eta itzulpen-sistema eskainiko da, euskaraz hitz egiten ez dakitenek eta ulertzen ez dutenek aurreikusitako bileretan parte hartzeko aukera izan dezaten.\nBerdintasun Kontseiluaren lehen bilera martxoaren 24an izango da, 18:00etan, Pleno Aretoan. 2021 urtearen amaieran sortu zen Berdintasun Kontseilua emakumeen eskubide politiko, zibil, sozial, ekonomiko eta kulturalak defendatzeko eta zabaltzeko helburuarekin, emakumeen eskubideen alde lan egiten duten udalerriko talde eta elkarteen arteko lankidetza sustatuz.\nTolosaldeko Emakumeen Etxea garatzeko partaidetza prozesuari amaiera\nTolosaldeko Emakumeen Etxea garatzeko Gune Zabalaren azken bilera irekia martxoaren 30ean egingo da, eta Emakumeen Etxearen behin betiko proiektua aurkeztuko da bertan. Topaketa arratsaldeko 18:00etan izango da, pleno aretoan, eta bileraren garrantzia dela eta, Tolosako Udalak eskualdeko emakumeei parte hartzeko deia egiten die.\nTolosaldeko Emakumeen Etxea Tolosan eta eskualdean emakume eta gizonen arteko berdintasun erreala sustatzea helburu duen proiektua da, estrategikoa Tolosako Udalarentzat. 2018an abiarazi zen Tolosaldeko Emakumeen Etxea definitzeko parte hartze prozesua eta 2021eko maiatzean hasi zen azken fasea. Martxoaren 30ekoa izango da azken bilera irekia, eta orain arteko lanketaren bidez garatu den proiektua osotasunean aurkeztuko zaie herritarrei.\nEskualdeko emakumeentzat erreferentziazko espazioa eta elkargune\nEmakumeen Etxea erreferentziazko gunea izango da eskualdeko emakume guztientzat, elkargune bat elkar ezagutzeko, feminismoaren aldeko ekimenak antolatzeko eta emakumeen arteko eztabaida eta hausnarketa sustatzeko. Hainbat jarduera eta zerbitzu eskainiko ditu, besteak beste: Jabetze Eskolaren jarduerak; informazio- eta harrera- zerbitzua eta arreta juridikoa; arreta psikologikoa; sexologia-zerbitzua; ikasketen homologazioa; indarkeria matxista prebenitzeko eta aurre egiteko zerbitzuak; emakume-talde eta eragile feministen jarduerak garatzeko espazioa. Udaleko Berdintasun Saila ere bertan kokatuta egongo da.


Kontserbazioak talka batean: momentu lineala eta angeluarra\nTalkak aire-mahai batean: momentu lineala eta angeluarra kontserbatzen\nPilota batek pala bat jotzen du\nOrri honetan bi talka-mota aztertzen dira, eta bietan kontserbatzen dira aldi berean momentu lineala eta momentu angeluarra, sistema isolatuak direlako.\nLehen talka-mota da, bala batek disko bat jotzen duela eta itsatsita geratzen dela, baina dena gertatzen da aire-mahai baten gainean, alegia, pisurik eta marruskadurarik gabe.\nBigarren talka-mota da, pilota batek pala bat jotzen duenean, baina pala ez dago inon eutsita.\nAire mahai-batek zulotxo ugari ditu eta bertatik airea ateratzen da, gorantz eta bertikalki, horrela, mahai gainean kokatzen den edozein gorputz aske mugitzen da mahaian zehar irristatuz, marruskadurarik gabe.\nHorrelako mahai batean, disko bat kokatzen da pausagunean, bala batekin tiro egiten zaio, zentrotik x distantziara, eta talkaren ondoren, biak itsatsita geratzen dira. Balaren masa m da, bere abiadura u, diskoaren masa M eta erradioa R, ondorengo irudiak erakusten duen bezala.\nTalkaren ondoren, bikotearen masa-zentroa (irudian puntu urdina) Vc abiadura konstanteaz mugitzen da, eta aldi berean multzo osoak bere inguruan biratzen du ω abiadura angeluarraz.\nBalak eta diskoak osatzen duten multzoa isolatua da, kanpo-indar erresultantea nulua delako, eta momentu erresultantea ere bai. Horren ondorioz, momentu lineala eta momentu angeluarra, biak kontserbatzen dira.\nAplikatzen bada, momentu linealaren kontserbazio-printzipioa multzoaren translazio-abiadura kalkula daiteke, Vc:\nMultzoaren masa-zentroa eta diskoaren zentroa, orokorrean ez dira puntu bera. Dei diezaiogun h bien arteko distantziari:\nEta aplikatzen bada, momentu angeluarraren kontserbazio-printzipioa multzoaren ω abiadura angeluarra kalkula daiteke:\nKalkula ditzagun momentu angeluarrak, esaterako inpaktuaren P puntuarekiko:\nTalka baino lehen, momentu angeluarra balarena da eta, beraz, nulua.\nTalkaren ondoren, momentu angeluarrak bi termino ditu: balarenak nulua izaten segitzen du eta diskoarenak aldi berean beste bi termino ditu: batetik, O zentroaren translazioari dagokiona P puntuarekiko eta, bestetik, disko osoaren errotazioari dagokiona O zentroarekiko.\nO zentroaren translazio-abiadura kalkula daiteke, gehituz, masa-zentroaren Vc translazio-abiadura eta diskoaren errotazio abiadura C puntuaren inguruan: ω×h\nHortaz, diskoaren momentu angeluarra P puntuarekiko hau da: -Ioω+Mx(Vc-ωh)=0\nDiskoaren inertzia-momentua O puntuarekiko hau da: Io=MR2/2\nMomentu linealaren kontserbaziotik, Vc translazio-abiadura kalkulatzen da eta momentu angeluarraren kontserbaziotik ω abiadura angeluarra:\nMomentu angeluarrak beste zenbait punturekiko ere kalkula daitezke, esaterako multzoaren M.Z. masa-zentroa:\nTalka baino lehen, momentu angeluarra balarena da: m(x-h)u\nEta talkaren ondoren, balak eta diskoak solido bakar bat osatzen dute, eta bere errotazioari dagokion momentu angeluarra, bere masa-zentroarekiko, hau da:\nIo+Mh2 da, diskoaren inertzia-momentua baina ez bere zentroarekiko, M.Z-rekiko baizik (Steiner-en teorema), eta beste terminoa balaren inertzia-momentua da (adierazpen horretan errotazioaren terminoak soilik daude, eta ez dago masa-zentroaren translaziozko terminorik, masa-zentroarekiko berarekiko delako). Momentu angeluarraren kontserbazioa planteatzen bada, M.Z.-rekiko honako ekuazioa lortzen da, eta bertatik, w abiadura angeluarra kalkula daiteke, lehengo emaitza bera:\nBestalde, kalkula daiteke talkan galdutako energia, dei diezaiogun Q ,\nHasieran, energia zinetiko osoa balarena da, eta amaieran, masa-zentroaren translazioaren energia zinetikoa gehi multzoaren errotazioaren energia zinetikoa masa-zentroaren inguruan.\nBalaren hasierako abiadura, u=1.0 m/s.\nBalaren masa, m=0.5 kg.\nDiskoaren masa, M=1.5 kg\nDiskoaren erradioa, R=0.5 m.\nBalaren talka-parametroa, x=0.3.\nDisko baten inertzia-momentua bere zentrotik pasatzen den ardatzarekiko:\nDiskoak eta balak osatzen duten bikotearen masa-zentroaren h posizioa, diskoaren zentroarekiko:\nOrduan, kalkula daitezke multzoaren masa-zentroaren Vc translazio-abiadura konstantea eta multzoak masa-zentroaren inguruan duen w abiadura angeluarra:\nBalaren masa, m, dagokion kontrolean idatziz.\nDiskoaren masa, M, dagokion kontrolean idatziz.\nDiskoaren erradioa finkotzat hartu da: 0.5 m.\nBalaren abiadura ere finkotzat hartu da: u=1 m/s.\nLeihatilako zirkulu gorriak bala adierazten du, eta saguarekin mugi daiteke gora eta behera, bere x talka-parametroa aldatzeko.\nBala diskorantz abiatzen da eta bertan itsasten da, zentrotik x distantziara. Talkaren ondoren, multzo osoak mugitzen segitzen du translazio eta errotazioaz.\nEskumako eta goiko aldean, programak idatziz erakusten ditu honako datuak:\nMultzoaren errotazioaren abiadura angeluarra: ω.\nMultzoaren masa-zentroaren translazio-abiadura: Vc .\nTalkaren puntua saguaz mugi daiteke gora eta behera (zirkulu gorria).\nOndoko irudiak erakusten du, orokorrean, pala batek pilota nola jotzen duen, bi aldiunetan: jo baino lehen eta ondoren. Pilotak m masa du eta vo abiadura, eta palan jotzen du, bere masa-zentrotik x distantziara. ω eta ω0 dira palaren abiadura angeluarrak talka baino lehen eta ondoren. Talkaren ondoren palaren masa-zentroaren abiadura Vc da.\nKalkuluak errazteko, eman dezagun pala habe bat dela, M masaduna eta L luzeraduna, eta hasieran pausagunean dagoela. Bestalde, pilota partikulatzat har dezakegu, m masa eta u abiaduraduna, eta pala jotzen duela bere zentrotik x distantziara. Pala aske dago, alegia, ez dauka inolako loturarik.\nHasieran, pala pausagunean dago eta pilotak jotzen du bere zentrotik x distantziara, irudiak erakusten duen bezala.\nAmaieran, pilotak v abiadura dauka, palak, aldiz, ω abiadura angeluarra bere masa-zentroaren inguruan eta, aldi berean, palaren zentroa Vc translazio-abiadura konstanteaz desplazatzen da.\nPilotak eta palak osatzen duten bikotea, bikote isolatua da, alegia, kanpo indarren erresultantea nulua dela eta kanpo indarren momentu erresultantea ere bai. Hala bada, momentu lineal totala eta momentu angeluar totala kontserbatzen dira:\nhemen, Ic=ML2/12 da, alegia, hagatxo baten inertzia momentua bere zentrotik pasatzen den ardatz perpendikular batekiko.\nOrduan ekuazio bi ditugu baina hiru ezezagun: v, ω eta Vc.\nBestalde, talkaren energiaren balantzea kalkulatzen bada, hau da, hasierako eta amaierako energia zinetikoak:\nEta Q deitu diogu talkan galdutako energiari. Orokorrean, Q negatiboa izan ohi da, amaierako energia hasierakoa baino txikiagoa delako.\nBaina kasu berezi bat da talka erabat elastikoa denean, Q=0. Kasu horretan, energia totala kontserbatzen da eta energiaren ekuazioa lagungarria da hiru ezezagunak kalkulatzeko (v, ω eta Vc ). Bestela, Q ezezaguna bada, oraindik dugu ezezagun bat gehiago ekuazioak baino.\nItzultze-koefizientearen definizioa (e) hirugarren ekuazioa izan daiteke, izan ere, abiadura erlatiboen erlazioa delako eta beraz, energia-galeraz erlazionatuta dagoelako. Talka elastikoa denean e=1 eta erabat inelastikoa denean e=0.\nDemagun habea osoa partikula bat dela, eta pausagunean dagoela justu pilotak jotzen duen puntuan. Pilotak u abiadura du eta m masa. Talkaren ondoren, pilotak v abiadura du eta, aldiz, pala ordezkatzen duen partikulak Vc+ ω·x abiadura du, izan ere, palaren translazio-abiadura eta errotazio-abiaduraren batura.\nHasierako abiadura erlatiboa: u-0\nAmaierako abiadura erlatiboa: v-(Vc+ ω·x)\nItzultze-koefizientea honela definitzen da:\nv-(Vc+ ω·x)= −e(u-0)\nEzagutzen bada talka horretako itzultze-koefizientea, e, orduan, hiru ekuazio ditugu hiru ezezagunak kalkulatzeko. Zenbait kalkulu burutu ondoren:\nHagatxoaren ω abiadura angeluarra, bere zentrotik pasatzen den ardatzarekiko:\nHagatxoaren zentroaren Vc translazio-abiadura:\nEta pilotaren v abiadura talkaren ondoren:\nOndoren, energia zinetikoak zehazki kalkula daitezke, palarena eta pilotarena, talka baino lehen eta ondoren.\nTalka elastikoetan energia zinetikoa ere kontserbatzen da:\nHiru ekuazioetatik kalkula daitezke palaren zentroaren Vc translazio-abiadura eta bere errotazioaren ω abiadura angeluarra.\n(pilotaren v abiadura ere kalkula daiteke baina geroko utz daiteke) Emaitza hori bera lortu da kasu orokorrean e=1 ordezkatuz.\nErrotazioaren ω abiadura angeluarra bestela ere berridatz daiteke:\nIkusten denez, x=0 denean, alegia, pilotak justu palaren zentroan jotzen duenean, orduan palaren ω abiadura angeluarra nulua ateratzen da: pala translazio hutsez mugitzen da talkaren ondoren. x distantzia handitu ahala, ω abiadura angeluarra ere handituz doa.\nDeribatzen badugu ω abiadura angeluarra x aldagaiarekiko eta nulua izan behar dela inposatzen badugu, abiadura angeluarrak maximo bat duela ateratzen da, pilotak justu honako posizioan jotzen dionean.\nEta posizio hori ez da justu palaren ertza (x=L/2), itxuraz pentsa zitekeen arren.\nBaldin M>2m bada (pilota txikia), orduan xm>L/2 hau da, pala baino luzeagoa den posizio bat. Kasu horretan, palaren ω abiadura angeluarra handituz doa x handitzen den heinean, eta x=L/2 puntuan maximo erreal posiblea ateratzen da (ondorengo irudiko kurba gorria).\nBaina baldin M<2m bada (pilota handia), orduan, xm<L/2, (irudiko kurba urdina).\nIrudiko kurbak: gorria, pilota txikia M=2.5m, eta urdina, pilota handia M=0.5 m.\nKurba urdinaren maximoa honako posizioan gertatzen da:\nPilotaren hasierako abiadura, u=1.0 m/s.\nPilotaren masa, m=0.25 kg.\nPalaren masa, M=1.5 kg\nPalaren luzera, L=1.0 m.\nTalkaren itzultze-koefizientea: e=0.7.\nPilotaren talka-parametroa, x=0.3.\nHagatxo baten inertzia-momentua bere zentrotik pasatzen den ardatz perpendikular batekiko:\nv -(Vc+ ω·0.3)= -0.7(1.0-0)\nHiru ekuazio eta hiru ezezagun. Kalkuluak eginez:\nPilotaren abiadura berria v= -0.262 m/s,\nPalaren zentroaren translazio-abiadura: Vc=0.210 m/s,\nPalaren errotazioaren abiadura angeluarra, bere zentroaren inguruan: ω=0.757 rad/s\nNegatiboa da galdutakoa delako.\nTalka horretan bertan ordezka dezagun itzultze koefizientea: e=1 (elastikoa).\nv= -0.485 m/s, Vc= 0.247 m/s, ω=0.891 rad/s\nTalkan galdutako energia: Q=0\nPartikularen masa, m, (pilotarena) dagokion kontrolean idatziz.\nHagatxoaren masa, M, (palarena) dagokion kontrolean idatziz.\nItzultze-koefizientea, e, dagokion desplazamendu-barrari saguaz eragiten (0 eta 1 bitartean).\nHagatxoaren luzera finkotzat hartu da: 1.0 m.\nPartikularen abiadura ere finkotzat hartu da: u=1 m/s.\nLeihatilako zirkulu gorriak partikula adierazten du (pilota), eta saguarekin mugi daiteke gora eta behera, bere x talka-parametroa aldatzeko.\nPilota palarantz abiatzen da eta bertan jotzen du, zentrotik x distantziara, baina ez da itsatsita geratzen. Talkaren ondoren, pilotak higidura zuzen eta uniformea du (aurrerantz edo atzerantz), palaren zentroak translazio zuzen eta uniformea, eta palak berak errotazioa bere zentroaren inguruan.\nPilotaren abiadura talkaren ondoren: v.\nPalaren zentroaren translazio-abiadura: Vc .\nPalaren errotazio-abiadura angeluarra: ω.\nEzkerreko eta azpiko aldean, tarta-itxurako diagrama batek energiaren balantzea erakusten du:\nGorriz, pilotaren energia zinetikoa, talka baino lehen eta ondoren: E1=mv2/2.\nUrdinez, palaren masa-zentroari dagokion translaziozko energia zinetikoa: E2=MVc2/2\nGrisez, palaren errotazioari dagokion energia zinetikoa: E3=Icω2/2.\nTalka elastikoa bada, (e=1) energia zinetiko totala berdina da talka baino lehen eta ondoren, baina aldiz, elastikoa ez bada (e<1), hasierako energia handiagoa da amaierakoa baino. Tarta-itxurako diagraman, gris-argi koloreko zirkuluak hasierako energia zinetikoa adierazten du.


Euskararen aldeko mobilizazioa premiazkoa al da? - Diario de Noticias de Navarra\ngermán gorraiz 05.07.2021 | 00:19\nEuskararen Nazioarteko Eguna (ENE) Eusko Ikaskuntzak 1949an sortu zuen "euskararen balio unibertsala aldarrikatzeko eguna eta XXI. mendean, gizarteko aldaketa eta erronka berrietara egokituz". Abenduaren 3an ospatzen ohi da, Xabierko Frantziskoaren heriotzaren eguna oroimenean, zeren kondaira dioenenez, "bere azken hitzak ama-hizkuntzaren baliatuz xuxurlatu omen baitzuen" baina gaur egun, "Lingua Vasconum Primittiae"aren sorterrian, Nafar Erreinu Zaharrean hain zuzen ere, euskararen geroa kolokan dago.\nNafarroa Oinezaren oihartzun mediatikoaz gain, errealitate gordinak frogatzen du Nafarroan euskararen hedapena geldialdirantz doala, azken 15 urteotan gorakada bat gertatu bada ere. Nafarroako euskararen egoera zalantzagarria ikusirik, gogoeta sakonaren eta kritika eraikitzailearen beharra badugula ondorioztatzen da., zeren euskararen ahuleziak euskaraz bizitzeko konpromisoa hartzeko eskatzen digu, hots, euskaldunok, erabiltzen dugun euskara gaurkotu, hobetu eta bere erabilera areagotu eta erdaldunok, euskara ikasteari gogotsu ekin, zeren euskararen erabileran baitago etorkizunaren giltzarria.\nBeraz, Nafarroako euskararen geldialdia saihesteak ahalegin eskerga eskatuko digu euskaldunoi eta "fosilizazio" hori ekiditeko euskararen aldeko aurrekontuak areagotzea premiazkoa da baita euskara eguneroko bizitzaren arlo guztietan ikusgai izatea, Nafarroan bizi garenontzat euskara ondasun kulturala eta batzeko tresna bilaka dadin. Horretarako, euskararen erabileraren areagotzea ezinbestekoa agertzen da zeren ildo horretatik jarraituz gero, epe ertainari begira euskara ilauntzera joko du, Nafarroako ipar-mendebaldeko uharte geografiko tradizionalak baita foru lurraldeko sakabanaturik dauden hainbat zoko ideologiko-sentimentalak bere azken korokak lekukoak izanik.\nTamalez, Administrazio publikoetan euskararen erabilera arautuko duen Nafarroako Gobernuak Foru Dekretu berrian Eremu ez-euskaldunetako euskararen balorazioa desagertuko da. Honi, D ereduan matrikulak gutxitzea eta PSNren eta Nafarroako Sumaren euskarareriko gaitzustea gehituz gero, horizonte zalantzagarri bat ematen du euskararentzako eta hori dela eta, euskararen aldeko mobilizazio orokorraren aldarrikatzea premiazkoa da.\n2020ko kontuen gerakinak inbertsio desberdinak ahalbidetuko ditu Baztanen.\nHizkuntza gutxituen egoera aztertzen duen lana plazaratu du Euskaltzaindiak.\nLesakako III. Mendi Lasterketa bertan behera utzi dute.


BI EUSKALTZAIN: EMILE LARRE ETA LUIS VILLASANTE - Bizkaia.eus\nBI EUSKALTZAIN: EMILE LARRE ETA LUIS VILLASANTE\nEuskara da gure ondare ukiezin nagusia, baina ez da komunikazio-kode soila, herri baten bizitzaren ispilu eta erakusgarria baizik. Mintzagai izango ditugun bi euskaltzainek oso kontuan izan dute beti ondare horren eskualdaketa. Bi saio antolatuko dira haien oroimenez: alde batetik, Larreren Lekukotasun, kantu eta idazki liburu berriaren (Euskaltzaindia, 2020) aurkezpena, P. Jorajuria eta J. Kaltzakortaren eskutik. Bestetik, A. Urrutiaren hitzaldia, Villasanteren bizitza eta lanak gogora ekarriko dituena.\nUrriaren 20a, asteartea. 19:00etan, liburuaren aurkezpena.\nUrriaren 27a, asteartea. 19:00etan, hitzaldia.\nErreserbak: 944 158 155 telefonoan edo info@euskaltzaindia.eus helbidean\nBilbao. Euskaltzaindiaren egoitza (Plaza Barria 15)


Euskararen sareko erabilera, egonkor\n2017ko datuak neurtu ostean, azken hiru urteetan euskararen erabilera Interneten egonkor mantendu dela ondorioztatu du PuntuEUS Behatokiak. PuntuEUS Fundazioaren ekimena da behatokia, eta euskararen egoera, Interneten, neurtzen du. Hirugarren urtez jarraian egin du azterketa, eta hiru urteotan datuak gutxi aldatu direla jakinarazi du. Josu Waliño PuntuEUS Fundazioaren zuzendariak azaldu duenez, horrek erakusten du Interneten hizkuntza ohiturak aldatzeko epe ertain-luzerako politikak behar direla. Datu gehiago ere azaleratu ditu azterketak. Esaterako, Euskal Herriko webgune guztien artean 26.663k dutela euskarazko edukia; hau da, guztien % 16k. .EUS domeinua duten webguneetan, ehunekoa handiagoa da: % 90ek darabilte euskara. Zehazki, .EUS domeinuari dagokionez, azken ekitaldian % 22 hazi da. Hala, egun 8.100 domeinu izen daude erregistratuta. Hain zuzen, .EUS domeinu izenen erregistroen bilakaera historikoa grafikoki erakusteko asmoz sortu dute .EUS mapa proiektua. Irontec enpresak Bizkaiko Foru Aldundiaren babesarekin garatua, mapa.domeinuak.eus/ helbidean paratu dute erabiltzaileen eskura.\nEUSKARAZKO EDUKIAK nahierara ikusteko aukera eskaintzen du JarriON-ek, Codesyntax enpresak sorturiko aplikazioak. Hainbat kanaletan argitaratutako bideoak sakelakoan ikus daitezke, baita telebistan ere, Chromecast gailua erabiliz gero (telebista Internetekin lotzeko balio du, eta 39 € balio du). Hainbat hedabide eta gunetako edukiak ikusi ahal dira JarriONen bidez: Euskal Telebista, Hamaika telebista, Goiena Telebista, TBX.eus Youtubeko euskarazko bideoen batzailea, Berria TB, Gaztezulo TB, Dantzan, Infosare sareko telebistak (28 Kanala, Goierri Telebista, Erlo Telebista, Oizmendi Telebista), Xaloa Telebista, Bertsoa.eus, eta Aiora Probatxoa eta Nerea Alias youtuberren kanalak. Edukiok www.jarrion.eus atarian ere ikus daitezke. Gipuzkoako Foru Aldundiak sustatutako 2deo euskarazko ikus-entzunezkoen sormen laborategiaren barnean garatu dute JarriON, eta dagoeneko eskuragarri dago Android sistema eragilea darabilten segapotoetarako.\nAZAROAREN 23tik abenduaren 3ra, Euskaraldia egingo da Euskal Herri osoan, hizkuntza ohiturak eraldatzea eta euskararen erabilera handitzea helburu. Ekimena hainbat erakundek eta elkartek sustatu dute, tartean AEK-k. Hain justu, Euskaraldiari beren-beregi eskainitako atala paratu du AEK-k bere webgunean (www.aek.eus), hainbat informazio bilduta: ekimenaren inguruko albisteak, AEK-AHIZEren prestakuntza eskaintzari buruzko xehetasunak, informazio orokorra... Dena den, ez ahaztu ekimenaren ataria ere eskuragarri dagoela: euskaraldia.eus.\nGAUR EGUNGO bizimoduei eta kontsumo joerei egokitzeko xedez, esparru digitalera egin du jauzi Bai Euskarari Elkartearen ziurtagiriak: Bai Euskarari, Sarean izeneko ziurtagiria sortu du, zerbitzuak eta produktuak sarean eskaintzen dituzten webguneetarako. Horrela, sarean euskaraz jarduten duten denda eta webguneak balioetsi nahi ditu. Bi maila ditu ziurtagiri berriak: Euskararen Bidean-Sarean eta Zerbitzua euskaraz-Sarean. Euskararen presentziaren eta erabileraren arabera lortu ahal izango dira bata edo bestea. Ziurtagiria eskuratu nahi dutenek elkartearekin jarri beharko dute harremanetan: www.baieuskarari.eus.


Errenditrain – 2 orrialdea – Zure helmuga gure helburu\nPosted on 10 urtarrila, 2017 by errenditrain\nMikroziklo mota Ezaugarriak Denbora\nAjuste Kargaren maila, ertaina izango da. Intentsitatea murriztuko da. 4-7 egun.\nKarga Lan kargaren maila garrantzitsu eta handia. Astebetekoa.\nImpakto Nekearen akumulazioa, deskantsuaren murrizketaren ondorioz.\nIntentsitatea eta/edo bolumenaren maila limiteraino igoz. Astebetekoa.\nAktibazioa / tapering Bolumen gutxi eta intentsitate altua, lehiaketarekiko prestakuntza espezifikoa. 3-9 egun.\nKompetizioa Txapelketa ez garrantzitsurako prestakuntza motza, helburu nagusiak aldera utzi gabe. 3-5 egun\nDeskarga Lan kargaren jaitsiera superkonpentsaziora bideratuta, regenerazio psikologiko eta fisikoa baliatuz. 3-7 egun.\nPosted on 13 abendua, 2016 14 abendua, 2016 by errenditrain\nZarauzko Triatloierako 20 asteko plana. Plangintza tradizionalean oinarrituta.\nGetaria Zarautz igeriketa trabesiarako 14 asteko plana. Plangintza tradizionalean oinarrituta.\nEternal runingerako 17 asteko plana. Plangintza tradizonalean oinarrituta.\nAzkoitiko duatloierako 16 astekoa plana. Plangintza tradizionalean oinarrituta.\nDonosti Bilbo Ultra trailerako 25 asteko plana. Plangintza tradizionalean oinarrituta.\nPosted on 1 abendua, 2016 15 otsaila, 2017 by errenditrain\nOndorengo atalean gosari desberdin batzuk ikusiko ditugu.\nGosaria otordurik garrantzitsuenetako bat da, izan ere, eguneko lehenengo otordua denez, gorpurtzak energia iturri handiak eta kalitatezkoak behar ditu.\nGogoan eduki nutrizionistek, egunean 5 otordu egin behar direla gomendatzen dutela; gosaria, hamaiketakoa, bazkaria, merienda eta afaria.\nKirolari guztiek ez dute berdina gosalduko, izan ere, ultrafondista den batek eta alterofiliako batek ez dute gosari berdina egingo.\nGosasri bat egiterako orduan, kirola egitean zenbat erreko dugun kontutan hartu beharko dugu.\nLasterketa luzeko lasterketa baten aurrekoa (Txirrindulariak):\nAsimilazio luzeko karbo hidratoak: Ogia (zerealduna hobeto), gaileta integralak, abenazko kopoak, mueslia…\nLakteoa: Yogurta, gazta freskoa, esne edariak (azukre asko ez dutenak)\nFruta: Zumo moduan edo pieza moduan.\nKafea, Te-a edo infusioa\nBestelakoa: Urail azpikoa, indioilarra, menbriloa, mermelada, nozila…\nHIPERTROFIA eta GIHARDURA ERAIKITZEN LAGUNDUKO DUEN GOSARIA\nArroz integrala (100g)\nOilasko paparra (200g)\nPiña xerra bat\nYogurt desnatatu bat\nLASTERKETA LUZEETAKO KIROLARI BATEN GOSARIA\nTripa urduri bat (Baxu fibran / hondakin gutxikoa)\n1 Sagar purea (azukre gabekoa)- 166 Kaloria 46g de carbohidratos\n1 ¼ Arroz taza bat Krispy zerealekin – 130 Kaloria, 29g de carbohidratos\n2 Kakahuete kutxarara – 188Kaloria, karbohidrato 6g\nEzti kutxarara bat – 64 kaloria, karbohidrato 17g\nGuztira: 548 Kaloria, carbohidratos 98g\nQuinoa taza erdia (sukaldatua) – 312 kaloria, 54,5 g de hidratos de carbono\nPatata gozo bat – 114 kaloria, 27g de carbohidratos\nKutxarara olio bat – 119 kaloria, 0g de hidratos de carbono\nTotal: 545 calorías, 81g de carbohidratos\nAbena baso bat (sukaldatua) – 166 Kaloria, 28g de carbohidratos\nArrautz egosi bat – 78 kaloria, 6g de carbohidratos\nPlatano bat – 105 Kaloria, 27g de carbohidratos\nEskukada pasa – 85 Kaloria, 22g de carbohidratos\n1/2 eskukada intxaur – 92,5 kaloria, 1,95 g de carbohidratos\nGuztira: 526 kaloria, 80.5g de hidratos de carbono\nKiroleko barrita energetika bat – 190 kaloria, 24g de carbohidratos\nLaranja zuku baso bat – 111kaloria, 26g de carbohidratos\nEskukada almendra bat – 163 kaloria, 6g de carbohidratos\nGuztira: 569 kaloria, 83g de carbohidratos\nEguneroko gosari bat:\nKafea, Kola kao, Te, Infusioa\nOgi txigortua (mermelada, tomatea, indioilarra…)\nFruta edo zumoa\nERRENDITRAIN TALDEKIDEEN GOSARIAK\n2 baso ur epel\n2 espirulina (Algak)\n2 tostada menbrilo+Burgos gazta\nFruta bat (platanoa, kiwia…)\n2 tostada integral olioarekin\nNaranja zumoa (naturala)\nDATU ANTROPOMETRIKOAK: Gantzaren % eta Somatotipoak\nPosted on 1 abendua, 2016 5 abendua, 2016 by errenditrain\nGorputzaren zati desberdinen eta bere proportzionaltasunaren neurriak hartzeaz arduratzen den zientzia da.\nKirolariari datu antropometrikoak hartzerako orduan protokolo batzuk jarraituko ditugu:\nLehenik eta behin zer egingo dugun azalduko dugu, eta posizio bakoitzean ondo mantentzearen garrantzia esplikatuko dugu.\nMarkak egiterako orduan goitik beherantz egingo dugu.\nInstrumentuak eskuineko eskuarekin erabiliko ditugu, kontu handiarekin, minik ez egiteko.\nDistantzia bat mantenduko dugu kirolariarekin.\nPosizio aldaketa bakoitza antropometrista eta bezeroaren kolaborazioarekin egingo dugu.\nBezeroak neurketarako beharrezkoak diren arropak bakarrik izango ditu gainean neurketan zehar. Neurketa luzatzen baldin bada, aropa egokia emango diogu.\nNeurriak denbora zehar hartu behar bditugu, beti ordu berdinean hartzea da gomendagarriena.\nDatuak hartzeko erabiltzen diren tresna hauek izango dira:\nHona hemen, errenditraineko langileen datu Antropometrikoak.\nINDARRAREN TESTAK (BRZYCKI METODOA)\nPosted on 1 abendua, 2016 by errenditrain\nOraingoan Brzycki metodoa erabiliko dugu pisu maximoa lortzeko. Metodo hau gimnasioan edo pisua altxatzen hasi berrientzako pentsatuta dago, izan ere, kirolari hauek ez dute teknika egokia eta zuzenean 1Rm-ra badoaz, lesioa edo deskonpentsazio larriak sortu daitezke.\nMetodo honen bidez, pisu gutxiago altxatuko dute. Jarritako pisua 10 errepikapen baino gutxiago egiten baditu, ondoren atxikitutako tablan, altxatutak pisua + errepikapen kopurua sartu beharko da. Honela, pisu maximoa zenbatekoa den jakingo da. Jarritako pisua 10 errepikpen baino gehiago altxatu baditu, altxatzeaz utzi eta pisu gehiago jarri beharko da. Oso garrantzitsua, serie batetik bestera egoki deskantsatzea.\nrm-Pablo Moi-rm lander-rm kepa-rm\nPosted on 24 urria, 2016 25 urria, 2016 by errenditrain\nEntrenamendu zona bakoitzean egiten den lanak, zer onura erakartzen dizkio entrenatutako sujetoari (anatomikoak, funtzionalak, sikologikoak, teknikoak,…)\nErrenditrain %70-80 HOBEKUNTZAK:\nAtalase anaerobikoa igotzen du.\nZonalde aerobikoa handitzen du.\nEnergia berdinarekin gure abiadura aerobikoa igotzen da, hau da, efizentzia hobetzen da.\nGarapen aerobikoa egongo da.\nBihotz biriken sistema hobetzen da\nO2-ko erabilera handitzen da eta ondorioz, lan eremuak (kapazitate aerobikoa eta potentzia aerobikoa) hobetuko da.\nZona 3tik pasa gabe, 30 minutu korrika egitea.\nEntrenamenduaren lan eremuak.\nPosted on 19 urria, 2016 25 urria, 2016 by errenditrain\nDefinizioa Postuak, Kirol modalitatea\nPotentzia AN Alac Ahalik eta energia gehien sortzea An Alaktiko moduan. 50m-ko sprint teniseko sake bat saski baloiko mate bat Penalti jaurtiketa baseballeko kolpe bat\nkapazitate AN Alac Ahalik eta denbora gehien irautea modu hontan 100m lisoak 50m igeri bizikletako 100mko serieak atseden gutxiagokin aldapa motzak bizikletak piraguako 200mko irteerak.\nPotentzia anaerobikoa laktikoa Ahalik eta energia gehien sortzea Anaerobiko laktiko 400m-800m korrika 200m igeri 2´ko serieak tope deskantso handiakin MPDL baseball-ean base gustiatikan pasatzea golpe batean.\nKapazitate anaerobikoa laktikoa Ahalik eta debora gehien irautea modu laktikoan 1500m korrika arrauna 2 timonel gabe 2´ko serieak atseden murriztuakin 2x(5×100 r 5´´) ritmo 200 igeri r: 20´´ TOLA\nPotentzia aerpbikoa Ahalik eta energia gehien sortzea aerobiko moduan 1500m igerian 10k korrika Kontxako bandera Test cooper Persecución en pista\nKapazitate aerobikoa Ahalik eta denbora gehien aerobiko moduan irautea 10h korrika 4000m-ko trabesia igeri Tour-eko etapa bat Maratoia Ironmana\n6 suministro ezberdinen neurketarako egokiak diren testak bilatu. Protokoloen binkuluak itsatsi\nPotentzia AN Alac Test de vittori\nMenor cantidad de saltos\nkapazitate AN Alac Test de vittori\nMayor cantidad de saltos\nPotentzia anaerobikoa laktikoa 500m Vmax http://www.aamoratalaz.com/articulos/tve98.htm\nKapazitate anaerobikoa laktikoa Test de conconi.\nPotentzia aerobikoa Test de cooper Test Vam korrika\nTest umbral de potencia funcional bizikletaz\nKapazitate aerobikoa CAT-Test\nZertarako balio dute, non eta nola egiten diren, zer tresna behar ditugu…\n1 Alde batetik,Gure abiadura aerobiko maximoa jakiteko, bestalde aproximazio bat egiteko gure O2-ko kontsumo maximora.\nTxirrindularitzan eta atletismoko protokoloak aztertu, eta idatzi


Bziber egitasmoa berriro martxan maiatzean Sustatu.eus - Teknologia albisteak\nBziber egitasmoa berriro martxan maiatzean\n2022-05-01 : 09:13\nAzkue Fundazioak zuzentzen duenBziber egitasmoak sare sozialei buruzko lantegiak preestatzen ditu gaztetxoentzat. Hurrengo txandan, Bizkaiko hiru udalerritan egingo dira, Arrigorriaga, Lekeitio eta Ortuellan; maiatzaren 14tik 29ra bitarte, 2008 eta 2011 urteen artean jaiotako gazteentzat.\nGaztetxoekin zenbait plataforma teknologiko aztertzen dituzte Bziber ikastaroetan (Instagram, Tik-tok, Twitch…), eta batez ere ikus-entzunezkoen sorkuntzan eman beharreko urratsetan trebatzen dituzte: ideia pentsatu, gidoitxo bat egin, irudiak grabatzeko teknika egokiak aztertu, editatzen ikasi, eta abar.\nHorrekin batera, sarean bideogintzan dauden euskarazko erreferenteak ezagutuko dituzte partehartzaileek, eta tresna teknologiko horien erabileraz hausnartu eta euskarazko edukiak sortuko dituzte talde giroan. Saioak 4 ordukoak izango dira, eta lekuaren arabera goizez edo arratsaldez izango dira.\nLantegion helburua gaztetxoei euskarazko erreferenteak erakustea eta euskarazko ikus-entzunezko edukiak sortzera animatzea da, sareko plataformetan euskararen erabilera areagotzeko asmoz; eta baita sare horien erabileraz jabetzea eta norbere irudiak grabatzearen ondorioez hausnartzea ere.\nIzen-ematea www.bziber.eus webgunearen bidez egingo da, maiatzaren 2tik aurrera. Bziber.eus webgunean udalerri eta mankomunitateekin harremanetan jartzeko kontaktuak ere biltzen dira, beste herri batzuetan ere interesa balego tailerrok antolatzeko.


Albisteak - Eguneroko mantentze-lanak eta kolpeak moldatzeko makina mantentzea\n1. Plastifikatzeko sistema\nAbiadura kutxak aldizka olioa aldatu behar du. Aukeratu 150 (edo 220) muturreko presio ertaineko engranaje industrialen olioa. Aldatu olioa makina berriaren 500 orduko erabileraren ondoren, eta aldatu olioa 3000 orduro. Makinak funtzionatzeari uzten dionean eta kaxa tenperatura altuan dagoenean, aldatu olioa. Olio zaharra xukatu ondoren, erabili olio berri kopuru txiki bat sedimentua garbitzeko, olio lubrifikatzaile ponparen iragazkia garbitu eta, ondoren, gehitu olio berria likido-mailaren leihoaren 1/2 / 2 ~ 3ra.\n2. Hormaren lodiera kontrolatzeko sistema hidrauliko berezia mantentzea\nOlio aldaketa erregularra: sistema hidraulikoak higaduraren aurkako # 46 olio hidraulikoa erabiltzea gomendatzen du normalean. Makina berria 500 orduz erabili ondoren, lehen aldiz olioa aldatzea gomendatzen da eta, ondoren, olioa 3000 orduro aldatzea. Garbitu iragazki guztiak (xurgatze-iragazkiak) olioa aldatzen duzun bitartean. , Presio altuko iragazkia, olioa itzultzeko iragazkia, servo balbula eserlekuaren iragazkia) eta olio depositua, olioaren bolumena maila neurgailuaren 1/2 / 2 ~ 3 da.\nOlio aldaketa erregularra: sistema hidraulikoak higaduraren aurkako # 46 olio hidraulikoa erabiltzea gomendatzen du normalean. Makina berria 500 orduz erabili ondoren, lehen aldiz olioa aldatzea gomendatzen da, eta urtero olioa aldatzea (olioaren kalitatea desberdina da eta olioa aldatzeko tartea desberdina izan daiteke), garbitu iragazkia eta olio-ontzia olioa aldatzerakoan, olioaren bolumena neurgailuaren 1/2 / 2/3 da\n4. gehitu presio handiko koipea aldizka\nMoldeak mugitzeko eta moldeak irekitzeko eta ixteko mekanismoak maiz eta azkarrak dira, beraz, lubrifikazio automatiko edo eskuzko gailuak dituzte, baina lubrifikazio gailua aldizka egiaztatu eta koipez bete behar da. Horrek makinaren iraupena handitu eta luza dezake eta etekin ekonomiko hobeak ekarriko dizkizu. Moldeko errail mugikorraren diapositiba blokea erregaiz hornitzea astean behin; beste zatiak txanda bakoitzean behin.\nEgoera luzea da. Tenperatura baxua denean, moldearen ibilbidea, makina hozkailua, upel hoztea, burua hozteko ura eta beste ibilguak hozteko atalak hoztu beharko lirateke. Hozteko ura garbitu egin behar da epe luzeko egitura saihesteko edo izoztutako pitzadurak saihesteko.


Maria Julia Ercorecaren omenez dantzatu zuten Puerto Madryngo gazteek Immigrantearen Egunean — dantzan.eus\nHemen zaude: Hasiera › Hemeroteka › Maria Julia Ercorecaren omenez dantzatu zuten Puerto Madryngo gazteek Immigrantearen Egunean\nArgentinako euskal etxe gazteena da ziur aski Puerto Madryngo 'Etorritakoengatik'. Izan ere, ez da beharrezkoa oso atzera joatea EuskalKultura.com-en, sorreraren eta lehenengo Zuzendaritza Batzordearen berri irakurtzeko, joan den amaiatzean. Ibilitako bide laburrean, ordea, oso pasadizo gogorra gainditu behar izan dute euskal etxeko kideek, 'Etorritakoengatik'en bultzatzaile eta sortzailea izan zen Maria Julia Ercorecaren heriotzarekin.\nEz da bere itzala erraz aldenduko bertatik. Bolada zaila bizitzen ari dira Puerto Madryngo euskaldunak baina tristurak ez ditu kikildu eta atzenduko. Maria Juliak euskal etxearekin eta dantza taldearekin zeukan ametsa errealitate bihurtu nahi dute, laguna eta dantza eta euskal kultura irakasle izan zutenaren omenez.\nHori dela eta, eta Argentinako esaera denez, “presente” esan dute Puerto Madryngo euskaldunek aurtengo bertako Immigranteen Jaian. Udaletxeak antolaturik eta 124. zenbakidun eskolan egindako festan, kolektibitate alemaniar, boliviar, txiletar, kolonbiar, galestar, espainiar, italiar, uruguaitar, galiziar eta euskaldunek hartu zuten parte. Euskaldunek Aurreskua interpretatu zuten zeremonian, Maria Julia Ercoreca gogoan eta haren omenez. “Oso hunkigarria izan zen momentua. Bakarrik, hau da, Maria Julia gabe dantzatu duten lehenengo aldia izan da”, adierazi dio EuskalKultura.com-i dantzari baten amak.\n['Etorrietakoengatik' euskal etxeko dantza taldea]\nErronka izan da eta dudarik gabe ez da bakarra izango. Puerto Madryngo euskaldunek badakite hori eta gogor eusten diote etorkizunari. “Neska-mutilek jarraitzen dute larunbatero entseguekin, eta laster Macahinetik etorriko dira beste dantzari batzuk klasea ematera”, azaldu digute madryndarrek. “Maria Juliaren asmoa zen Euskal Astera joatea eta guk zinez bete nahi diogu amets hori. Zor diogu”, azpimarratu dute 'Etorritakoengatik'etik.\nZalantzarik gabe, euren partaidetza eta jardunak txalo bero eta bereziki abegikorrak bilduko dituzte Necocheako Euskal Aste Nazionalean, datorren azaroan, Maria Julia ugari zeuzkan lagun guztien gogoan.\n'Etorritakoengatik' Euskal Etxeko gazteek ohorezko Aurreskua dantzatu zuten Immigrante Eguneko jaian Maria Julia Ercoreca gogoan